HR PROFESSIONAL - Η ανάπτυξη περνάει μέσα από το coaching & mentoring\n11 Μαρτίου 2016 | 09:56\tΓράφει η\tΑγγελική Κορρέ\tTopics: Coaching,Mentoring,Special Reports\nΤόσο το coaching όσο και το mentoring είναι διαδικασίες που επιτρέπουν σε μεμονωμένα άτομα ή εταιρικούς πελάτες να αξιοποιήσουν πλήρως τις δυνατότητες και προοπτικές τους. Στο σύγχρονο επιχειρηματικό περιβάλλον όπου το χαρακτηρίζει η αστάθεια και ο έντονος ανταγωνισμός, και όπου η ανάγκη για ανάπτυξη και βελτιστοποίηση των δεξιοτήτων και των ταλέντων είναι εντονότερη από ποτέ, οι πρακτικές coaching & mentoring αναδεικνύονται σε χρήσιμο εργαλείο ενώ έχουν αρχίσει να αποτελούν και αναπόσπαστο κομμάτι της στρατηγικής Learning & Development των περισσότερων εταιρειών.\nΣύμφωνα με την ετήσια μελέτη του CIPD, Learning and Development 2015, τα τρία τέταρτα των εταιρειών που συμμετείχαν στην έρευνα δήλωσαν ότι προσφέρουν ήδη κάποιας μορφής coaching ή mentoring, ενώ ένα επιπλέον 13% σχεδιάζει να προσφέρει αντίστοιχες υπηρεσίες και προγράμματα το αμέσως επόμενο διάστημα. Μόλις το 9%, κυρίως μικρότερες εταιρείες, δήλωσε ότι ούτε έχει κάποιο πρόγραμμα coaching & mentoring, ούτε σκοπεύει να αναπτύξει το επόμενο διάστημα. Σχεδόν τα δύο πέμπτα των εταιρειών αξιοποιούν εσωτερικούς coaches, ενώ το ένα τρίτο έχει επιλέξει έναν συνδυασμό εσωτερικών και εξωτερικών coaches. Ιδιαίτερο ενδιαφέρον παρουσιάζει το γεγονός ότι μόλις το 6% των εταιρειών που συμμετείχαν στην έρευνα βασίζεται εξ ολοκλήρου σε εξωτερικούς παρόχους, αν και αυτή η προσέγγιση φαίνεται να είναι πιο δημοφιλής στους μικρότερους οργανισμούς – οι εταιρείες με λιγότερους από 250 εργαζόμενους δήλωσαν ότι αξιοποιούν αποκλειστικά εξωτερικούς coaches σε ποσοστό 10%, έναντι 4% των μεγαλύτερων εταιρειών.\nΟι περισσότερες εταιρείες δήλωσαν ότι αναμένεται να αυξήσουν περαιτέρω την αξιοποίηση μεθόδων coaching μέσα στο πλαίσιο της ευρύτερης στρατηγικής τους για την εκπαίδευση και ανάπτυξη του ανθρώπινου δυναμικού. Ταυτόχρονα, σύμφωνα με τα όσα δήλωσαν οι συμμετέχοντες οι πρακτικές coaching και mentoring συγκαταλέγονται ανάμεσα στις πλέον προτιμώμενες αλλά και τις πλέον αποτελεσματικές σε ότι έχει να κάνει με τις πρωτοβουλίες και την προσπάθεια για τη διαχείριση και ανάπτυξη ταλέντου.\nΤο κοινό νήμα που ενώνει όλα τα είδη coaching & mentoring είναι το ότι αυτές οι υπηρεσίες παρέχουν ένα όχημα για ανάλυση, προβληματισμό και δράση, που καταλήγουν να επιτρέπουν στο άτομο/πελάτη να επιτύχει σε περισσότερες από μία περιοχές της ζωής του και της εργασίας του. Στο βιβλίο του «The Manager as Coach and Mentor», ο διάσημος συγγραφέας και ειδικός σε θέματα Coaching & Mentoring, Eric Parsloe, ορίζει το coaching ως «μία διαδικασία που επιτρέπει στη μάθηση και την ανάπτυξη να συμβεί, και κατά συνέπεια στην απόδοση να βελτιωθεί. Για να είναι επιτυχημένος ένας Coach πρέπει να έχει γνώση και να κατανοεί τη διαδικασία, καθώς και την ποικιλία των ειδών, των ικανοτήτων και των τεχνικών που είναι κατάλληλες μέσα στο πλαίσιο στο οποίο λαμβάνει χώρα το coaching».\nΣε ότι αφορά στο mentoring, οι David Clutterbuck και David Megginson, ιδρυτικά μέλη του The European Mentoring and Coaching Council, αναφέρουν στο βιβλίου τους με τίτλο «Mentoring Executives and Directors», ότι «mentoring είναι η off-line βοήθεια από έναν άνθρωπο σε έναν άλλο για την επίτευξη σημαντικών μεταβάσεων στη γνώση, την εργασία και τη σκέψη».\nΤο coaching και το mentoring έχουν αρκετά κοινά σημεία, και θα ήταν χρήσιμο να αναφέρουμε τα κοινά πράγματα που κάνουν coaches και μέντορες, είτε παρέχουν τις υπηρεσίες τους με αμοιβή είτε αφιλοκερδώς.\nΔιευκολύνουν τη διερεύνηση των αναγκών, των κινήτρων, των επιθυμιών, των δεξιοτήτων και των διαδικασιών σκέψης προκειμένου να βοηθήσουν το άτομο να προβεί σε πραγματικές και με διάρκεια αλλαγές.\nΧρησιμοποιούν τεχνικές ερωτηματολογίων προκειμένου να διευκολύνουν τις διαδικασίες σκέψης του πελάτη τους, ώστε από μόνος του να είναι σε θέση να αναγνωρίσει και να προσδιορίσει λύσεις και δράσεις.\nΥποστηρίζουν τον πελάτη τους ώστε να θέσει τους κατάλληλους στόχους και τις κατάλληλες μεθόδους για να σημειώσει πρόοδο στην επίτευξη αυτών των στόχων.\nΠαρατηρούν, ακούν και θέτουν ερωτήματα προκειμένου να καταλάβουν την κατάσταση του πελάτη.\nΕφαρμόζουν εργαλεία και τεχνικές με δημιουργικούς τρόπους, που μπορεί να συμπεριλαμβάνουν one-to-one training, counselling & networking κ.ά.\nΕνθαρρύνουν τη δέσμευση για δράση και εστίαση στη διαρκή προσωπική ανάπτυξη και αλλαγή. Διατηρούν μία άνευ όρων θετική στάση σε ότι αφορά τον πελάτη, κάτι που σημαίνει ότι ο coach είναι πάντα υποστηρικτικός και μη επικριτικός απέναντι στον πελάτη του, τις απόψεις του, τον τρόπο ζωή του και τις φιλοδοξίες του.\nΔιασφαλίζουν ότι ο πελάτης αναπτύσσει προσωπικές επαρκείς ικανότητες και δεν αναπτύσσουν επιβλαβείς εξαρτήσεις από τη σχέση τους με τον coach ή τον μέντορα.\nΑξιολογούν τα αποτελέσματα της διαδικασίας, αξιοποιώντας αντικειμενικές μετρήσεις, όπου είναι δυνατό, ώστε να διασφαλίσουν την επιτυχία της σχέσης και το ότι ο πελάτης επιτυγχάνει τους προσωπικούς του στόχους.\nΕνθαρρύνουν τους πελάτες να βελτιώνουν διαρκώς τις δεξιότητές τους και να αναπτύσσουν συμμαχίες όπου και όποτε απαιτούνται για την επίτευξη των στόχων τους.\nΔιαχειρίζονται τη σχέση με τρόπο που διασφαλίζει ότι ο πελάτης λαμβάνει το κατάλληλο επίπεδο υπηρεσιών και ότι τα προγράμματα δεν είναι ούτε πολύ μικρά ούτε πολύ μεγάλα.\nΤο coaching και το mentoring αξιοποιούν τις ίδιες δεξιότητες και προσεγγίσεις, αλλά το coaching συνήθως έχει μικρότερη διάρκεια και εστιάζει σε συγκεκριμένους στόχους βελτίωσης της απόδοσης του στελέχους, ενώ από την άλλη μεριά το mentoring αφορά σε μία μακροπρόθεσμη ή ακόμα και διαρκή διαδικασία. Το CIPD (Chartered Institute of Personnel and Development) κάνει τη διάκριση ανάμεσα στο coaching, το mentoring καθώς και το counselling. Είναι σημαντικό αυτές οι διαφορές να γίνουν κατανοητές, και αυτό γιατί παρόλο που πολλές από τις διαδικασίες είναι παρόμοιες, οι σχετικές υπηρεσίες παρέχονται από διαφορετικούς ανθρώπους, με διαφορετικά προσόντα και διαφορετικό είδος σχέσης.\nΜία διαρκής σχέση η οποία μπορεί να κρατήσει για μεγάλη χρονική περίοδο Η σχέση συνήθως έχει μία ορισμένη διάρκεια\nΜπορεί να είναι πιο ανεπίσημο και οι συναντήσεις μπορούν να πραγματοποιούνται όταν και όποτε ο mentee χρειάζεται συμβουλές, καθοδήγηση ή υποστήριξη Βραχυπρόθεσμο (κάποιες φορές χρονικά ορισμένο) και εστιασμένο σε συγκεκριμένες περιοχές/ζητήματα ανάπτυξης και βελτίωσης της απόδοσης\nΟ μέντορας είναι συνήθως πιο έμπειρος και περισσότερο καταρτισμένος από τον “mentee”. Συχνά είναι ένα παλαιότερο στέλεχος του οργανισμού που μπορεί να μεταβιβάσει γνώσεις και εμπειρία και να ανοίξει πόρτες σε διαφορετικά απρόσιτες ευκαιρίες Γενικά στο coaching ο coach δεν χρειάζεται να έχει άμεση εμπειρία γύρω από το επάγγελμα ή τον ρόλο του πελάτη του, εκτός αν το coaching έχει να κάνει με συγκεκριμένες δεξιότητες\nΗ εστίαση είναι στην επαγγελματική σταδιοδρομία και την προσωπική ανάπτυξη Η εστίαση είναι γενικά στην ανάπτυξη και εξέλιξη και σε συγκεκριμένα εργασιακά ζητήματα\nΗ ατζέντα καθορίζεται από τον mentee, με τον μέντορα να παρέχει υποστήριξη και καθοδήγηση για να τον βοηθήσει να προετοιμαστεί για τους μελλοντικούς του ρόλους Η ατζέντα και το περιεχόμενο εστιάζει στην επίτευξη συγκεκριμένων και άμεσων στόχων\nΤο mentoring αφορά περισσότερο την ανάπτυξη του επαγγέλματος του mentee Το coaching αφορά περισσότερο σε συγκεκριμένες περιοχές/ ζητήματα ανάπτυξης\nΟι διαδικασίες coaching & mentoring\nΗ προσωπική και επαγγελματική ανάπτυξη μπορεί να επιτευχθεί με πολλούς τρόπους, με κάποιους από αυτούς να παρέχονται από εσωτερικούς ή εξωτερικούς coaches ή μέντορες. Ο Robert Dilts, developer, συγγραφέας, εκπαιδευτής και σύμβουλος στον τομέα του Neuro-Linguistic Programming (NLP) ορίζει τις διαφορετικές διαδικασίες και δράσεις ως εξής:\nGuiding (καθοδήγηση): η διαδικασία του να κατευθύνει κάποιος έναν άνθρωπο ή μία ομάδα ανθρώπων κατά τη διάρκεια της διαδρομής για τη μετάβαση από μία τρέχουσα κατάσταση σε μία επιθυμητή κατάσταση.\nCoaching: η παροχή βοήθειας σε ένα άτομο με στόχο να βελτιώσει την ενσυναίσθησή του, να θέσει και να εκπληρώσει επιδιώξεις προκειμένου να βελτιώσει την απόδοση συγκεκριμένων συμπεριφορών.\nTeaching (διδασκαλία): η παροχή βοήθειας σε έναν άνθρωπο ή μία ομάδα στην ανάπτυξη γνωστικών δεξιοτήτων και ικανοτήτων.\nMentoring: η παροχή βοήθειας για τη διαμόρφωση των ατομικών πεποιθήσεων και αξιών με θετικό τρόπο. Συχνά αφορά σε μία μακροπρόθεσμη επαγγελματική σχέση με κάποιον που έχει «ήδη πετύχει».\nCounselling (συμβουλευτική): Η παροχή βοήθειας να βελτιώσει κάποιος την απόδοσή του μέσα από την επίλυση ζητημάτων του παρελθόντος.\nΜε δεδομένο ότι οι τεχνικές και οι διαδικασίες έχουν πολλές ομοιότητες, είναι σημαντικό να υπογραμμιστεί η διαφορά ανάμεσα στο coaching και το counselling. Το counselling είναι μία εξειδικευμένη παρέμβαση η οποία εστιάζει στο να βοηθήσει τους ανθρώπους να αντιμετωπίσουν βαθύτερα ψυχολογικά προβλήματα.\nCoaching & mentoring: συμπληρωματικές πρακτικές;\nΜε δεδομένες τις ομοιότητες ως προς τις μεθόδους, αλλά κυρίως ως προς τις επιδιώξεις του coaching και του mentoring, πολλοί υποστηρίζουν ότι πρόκειται για δύο προσεγγίσεις που λειτουργούν συμπληρωματικά η μία προς την άλλη με κοινό στόχο την προσωπική και επαγγελματική εξέλιξη του ατόμου. Όπως εξηγεί η Δήμητρα Καρατώλου, MSc, PCC, Executive, Career & Life Coach Trainer, Ιδρύτρια της Lifepassport- dream, plan, act!, «Στόχος του coaching είναι η επιτυχία και η ευτυχία, όπως κι αν τις ορίζει ο καθένας και η καθεμία από εμάς. Ως μέθοδος, το coaching συνδυάζει στοιχεία από την ψυχολογία, τον αθλητισμό, την παιδαγωγική και το επιχειρείν. Αντλώντας από τη μαιευτική του Σωκράτη, χτίζοντας δηλαδή στο δυναμικό, δημιουργικό διάλογο που γεννά ιδέες, το coaching συντελεί ώστε να εντοπίσει ο/η coachee δυνατά σημεία, αλλά και μπλοκαρίσματα.\nΜε τη φιλοσοφία “μαθαίνω να ψαρεύω, όχι απλώς να τρώω ψάρι”, ο/η coachee ανακαλύπτει λύσεις και χτίζει σχέδιο δράσης με στρατηγική και αυτοπεποίθηση. Ο ρόλος του/της coach σε όλη αυτή τη διαδρομή μοιάζει με εκείνον του διαυγή καθρέφτη: βοηθάει να δεις καθαρά, να καταλάβεις, να αποδεχθείς, να αλλάξεις, να προχωρήσεις. Σε φροντίζει, αλλά και σε προκαλεί… να τολμήσεις! Απαραίτητα συστατικά της όλης διαδικασίας η εμπιστοσύνη και η εχεμύθεια. Ο/η coach δεν ανήκει στο ίδιο εταιρικό πλαίσιο με τον/την coachee ώστε να μην υπάρχουν παρεμβάσεις από τις δομές ιεραρχίας.\nΟ/η μέντορας συνήθως είναι στην ίδια εταιρεία με τον/την mentee, με μεγαλύτερη εμπειρία και εξειδίκευση σε συγκεκριμένο τομέα. Ο ρόλος του/της περιλαμβάνει το να δίνει συγκεκριμένες κατευθύνσεις και λύσεις, καθώς και να παρέχει γνώση για τις ενδοεταιρικές δυναμικές. Ενώ ιεραρχικά ο/η mentee δεν αναφέρεται στο/στη μέντορα, λειτουργούν μέσα σε κοινό επαγγελματικό πλαίσιο. Οι δύο τεχνικές μπορούν να δράσουν συμπληρωματικά, συντελώντας στην ενίσχυση της αυτογνωσίας και της απόδοσης». Την συμπληρωματικότητα των δύο πρακτικών υπογραμμίζει και ο Σπύρος Τριβόλης, Managing Partner, STA, εξηγώντας ότι «Στη δική μας προσέγγιση το coaching καλό είναι να γίνεται από τον προϊστάμενο του στελέχους. Αν αυτό δεν είναι δυνατό, τότε μπορεί να χρησιμοποιηθεί κάποιος εξωτερικός σύμβουλος ο οποίος έχει την τεχνική γνώση και γνωρίζει πολύ καλά το περιβάλλον της συγκεκριμένης επιχείρησης, πάντοτε όμως ο προϊστάμενος του στελέχους πρέπει να συμμετέχει στη διαδικασία.\nΤο mentoring χρησιμοποιεί τις εμπειρίες του μέντορα για να διευκολύνει την πορεία του στελέχους στην καριέρα του. Επομένως, είναι δυνατόν να γίνει είτε από κάποιο παλιό στέλεχος της ίδιας επιχείρησης είτε από κάποιον εξωτερικό σύμβουλο και βέβαια όχι από τον προϊστάμενο του ο οποίος πρέπει να συμμετέχει μόνο έμμεσα στη διαδικασία. Άποψή μας είναι ότι οι δυο πρακτικές λειτουργούν συμπληρωματικά αλλά παρόλο που θεωρητικά θα μπορούσαν να λαμβάνουν χώρα ταυτοχρόνως αυτό συναντά πρακτικές δυσχέρειες από πλευράς χρόνου καθώς και συντονισμού των coach και μέντορα».\nΗ διαφορά ανάμεσα στο coaching και το mentoring\nΌπως ήδη αναφέρθηκε, υπάρχουν αρκετές ομοιότητες ανάμεσα στο coaching και το mentoring. Το mentoring, ειδικά στην παραδοσιακή του έννοια, επιτρέπει σε ένα άτομο να ακολουθήσει το δρόμο ενός μεγαλύτερου και σοφότερου συναδέλφου, ο οποίος μπορεί να μεταβιβάσει γνώσεις, εμπειρίες και να ανοίξει πόρτες σε νέες ευκαιρίες, που σε διαφορετική περίπτωση θα ήταν απρόσιτες. Το coaching από την άλλη πλευρά δεν προϋποθέτει ότι ο coach διαθέτει άμεση εμπειρία σε σχέση με τον επαγγελματικό ρόλο του πελάτη του, εκτός και αν πρόκειται για cooaching που εστιάζει σε συγκεκριμένες ικανότητες.\nΌπως χαρακτηριστικά υπογραμμίζει ο Βασίλης Αντωνάς, Ιδρυτής και Διευθύνων Σύμβουλος της Impact, σχετικά με τις διαφορές των δύο πρακτικών, «Τόσα χρόνια μετά, ακόμα κάνουμε την ίδια συζήτηση, εν μέρει γιατί δεν μπορούμε να εκπαιδεύσουμε τους πελάτες μας ώστε να καταλάβουν τη διαφορά και εν μέρει γιατί θέλουμε να τα πουλάμε όλα σε όλους. Το coaching επικεντρώνεται στην ανάπτυξη ηγετικών και διοικητικών δεξιοτήτων και συμπεριφορών. Το mentoring αναφέρεται στην ενίσχυση εργασιακών, εξειδικευμένων δεξιοτήτων. Αν εγώ π.χ. είμαι μαραγκός, ο μέντορας μου πρέπει να είναι και αυτός μαραγκός. Το coaching ασχολείται με τη διαδικασία και το mentoring με το περιεχόμενο. Πολλοί θα διαφωνήσουν. Ας μας εξηγήσουν λοιπόν αυτοί τις διαφορές και πως μπορεί ένας coach να είναι μέντορας οποιουδήποτε άλλου πλην ενός άλλου... coach. Εκτός αν μαζί με την εκπαίδευση στο coaching προκύπτει και ειδικότητα σε καμιά δεκαριά ακόμα επαγγέλματα και ειδικότητες».\nΣτο ίδιο μήκος κύματος σε ότι αφορά το διαχωρισμό των δύο πρακτικών και η Παναγιώτα Θεοδώρου, Leadership & Talent Practice Leader Aon Hewitt, επισημαίνει ότι «Το Mentoring απευθύνεται σε νέα ταλέντα, όπου ο Mentor μεταφέρει τη γνώση και την εμπειρία του στον ίδιο τομέα με αυτόν του Mentee, ώστε να τον βοηθήσει στην επαγγελματική του σταδιοδρομία και στην κατανόηση της εταιρικής κουλτούρας. Το Coaching απευθύνεται σε άτομα που έχουν ήδη ένα ξεκάθαρο στόχο, και ο Coach καθοδηγεί τον Coachee να αναλάβει την ευθύνη της προσωπικής του ανάπτυξης, έτσι ώστε να πετύχει το στόχο του». Ωστόσο, όπως η ίδια συμπληρώνει «Στην πράξη όμως αυτό που έχει σημασία είναι να μπορεί ο Coach ή ο Mentor να “ακούσει” τις ανάγκες του ατόμου και να ανταποκριθεί κατάλληλα, με σκοπό την προσωπική και επαγγελματική ανάπτυξη του ατόμου».\nΕυρύτερη εστίαση και μεγαλύτερη εμβάθυνση Στενότερη εστίαση\nΣτόχος είναι να βοηθήσει τους ανθρώπους να κατανοήσουν τις βασικές αιτίες που προκαλούν μακροχρόνια προβλήματα απόδοσης ή άλλα εργασιακά ζητήματα Στόχος είναι η βελτίωση της απόδοσης ενός ατόμου στη δουλειά\nΕίναι μία βραχυπρόθεσμη παρέμβαση, η οποία όμως μπορεί να διαρκέσει και μεγαλύτερο διάστημα εξαιτίας του βάθους και του εύρους των ζητημάτων που αντιμετωπίζει Τείνει να είναι μία περιορισμένου χρόνου παρέμβαση\nΤο counselling μπορεί να χρησιμοποιηθεί για την αντιμετώπιση τόσο ψυχο-κοινωνικών ζητημάτων όσο και ζητημάτων απόδοσης Το coaching δεν επιδιώκει την επίλυση τυχόν υποκείμενων ψυχολογικών προβλημάτων. Υποθέτει ότι το άτομο δεν χρειάζεται μία ψυχο-κοινωνική παρέμβαση\nΗ ατζέντα συνήθως συμφωνείται μεταξύ του ατόμου και του συμβούλου Η ατζέντα συνήθως ορίζεται από το άτομο, αλλά σε συμφωνία ή συνεννόηση με την εταιρεία\nΣπάνια εμπλέκονται άλλοι ενδιαφερόμενοι Άλλοι ενδιαφερόμενοι εμπλέκονται στη διαδικασία\n«Πέτρα που κυλάει, δεν χορταριάζει», υποστηρίζει η σοφή, λαϊκή ρήση, επισημαίνοντας με απλό τρόπο την ανάγκη για διαρκή εξέλιξη και ανάπτυξη. Αυτή την ανάγκη για εξέλιξη τόσο σε ατομικό/επαγγελματικό όσο και σε επιχειρηματικό επίπεδο έρχονται να καλύψουν οι πρακτικές coaching και mentoring, μέσα από την ανάπτυξη δεξιοτήτων, ικανοτήτων και ταλέντων. Όπως χαρακτηριστικά αναφέρει η Π. Θεοδώρου, «Η προσέγγιση “one size fits all” δεν μπορεί πια να καλύψει τις αυξημένες ανάγκες των εταιρειών, τις νέες απαιτήσεις και τις ραγδαίες αλλαγές του επιχειρηματικού περιβάλλοντος. Μέσω του Coaching και Mentoring οι εταιρείες επενδύουν στην προσωπική και επαγγελματική ανάπτυξη των στελεχών τους, ώστε να καλύψουν την έλλειψη των ταλέντων, να βελτιώσουν την απόδοση, να αλλάξουν την κουλτούρα και να ενισχύσουν την καινοτομία. Παρέχουν με αυτόν τον τρόπο τα κατάλληλα εφόδια ώστε τα στελέχη να αντεπεξέλθουν στις αναβαθμισμένες υπευθυνότητες των νέων ρόλων, στις πιο περίπλοκες, matrix δομές και να δημιουργήσουν ένα φυτώριο ηγετών και ταλέντων που θα ηγηθεί τις στρατηγικές αλλαγές».\nΤις διαφορετικές ανάγκες που καλύπτουν οι δύο πρακτικές επισημαίνει ο Σ. Τριβόλης, τονίζοντας ότι: «Το coaching καλύπτει την ανάγκη της επιχείρησης για την ανάπτυξη των δεξιοτήτων που απαιτούνται για την εκτέλεση των καθηκόντων των στελεχών της, είναι προσανατολισμένο στα έργο του coachee και στην απόδοση του και η διάρκειά του είναι περιορισμένη. Το mentoring καλύπτει την ανάγκη της επιχείρησης να προετοιμάσει τα στελέχη της όσον το δυνατόν καλύτερα για τα career paths που υπάρχουν στην επιχείρηση βελτιώνοντας έτσι παράλληλα τη διατηρησιμότητα, το engagement και το talent management, είναι προσανατολισμένο στην ανάπτυξη του στελέχους και συνήθως η διάρκεια του είναι μεγαλύτερη».\nΗ βιωσιμότητα και η ανάπτυξη μίας εταιρείας αποτελούν τις βασικές επιχειρηματικές ανάγκες που οδηγούν στην αξιοποίηση πρακτικών coaching & mentoring, σύμφωνα με τη Δ. Καρατώλου, η οποία υποστηρίζει ότι «Στόχος του executive coaching και του mentoring είναι κατά βάθος η ευθυγράμμιση: του ατόμου με τον οργανισμό, των δεξιοτήτων και των ταλέντων του με τις εταιρικές ανάγκες και τους επιχειρηματικούς στόχους. Πώς μπορούν οι εργαζόμενοι να αναπτύξουν τον καλύτερό τους εαυτό; Πώς μπορεί η συνεργασία εντός της εταιρείας να είναι και αρμονική και εποικοδομητική; Πώς μπορεί ένας/μία manager να διοικήσει αποτελεσματικά μια ομάδα και να συντελέσει στην ανάπτυξη των μελών της; Οι υψηλές επιδόσεις και η κερδοφορία μιας επιχείρησης συνδέονται τόσο με τη βελτίωση πιο πρακτικών δεξιοτήτων, όπως η διαχείριση χρόνου και η διοίκηση έργων, όσο και με την ενίσχυση ψυχικών δεξιοτήτων, όπως η δέσμευση για το αποτέλεσμα, το ομαδικό πνεύμα, η ευελιξία, η ανθεκτικότητα στα δύσκολα - δεξιότητες που αποτελούν στοίχημα στους καιρούς που ζούμε. Επομένως σε αυτό το κρίσιμο και ασταθές στάδιο της αγοράς το coaching και το mentoring μπορούν να συντελέσουν καθοριστικά στη βιωσιμότητα και στην καινοτόμο ανάπτυξη μιας επιχείρησης».\nΟι ιδιαίτερα δύσκολες συνθήκες της εποχής μας φαίνεται ότι καθιστούν το coaching ακόμα πιο επιτακτικό, σύμφωνα με την Κρύστα Τζελέπη, Managing Partner, Treasure Lab, τονίζοντας ότι «Σε ένα περιβάλλον ρευστό και έντονα ανταγωνιστικό, απαιτείται από τα στελέχη να προσαρμόζονται άμεσα σε νέους ρόλους, με νέες ικανότητες και γνώσεις. Αυτά τα στελέχη την ίδια στιγμή είναι υπερφορτωμένα και σε κατάσταση μόνιμου stress. Με το coaching, ο ηγέτης μιας ομάδας δουλεύει συστηματικά με τα στελέχη, εμπιστεύεται τους ανθρώπους του, τους βοηθά να βρίσκουν τις λύσεις που δουλεύουν για αυτούς. Τα στελέχη που έχουν έναν τέτοιον ηγέτη, έχουν σε τακτική βάση χρόνο να σκεφτούν, να ισορροπήσουν και να βρουν βιώσιμες λύσεις, για την εργασία τους».\nΤην ανάγκη δημιουργίας ηγετών που θα αναλάβουν την ευθύνη του αύριο επισημαίνει ως τη βασική επιδίωξη πίσω από τις λύσεις coaching, ο Β. Αντωνάς, επισημαίνοντας ότι «Όσον αφορά στο coaching και δεδομένου του ότι διανύουμε μία εποχή όπου πρέπει να κάνουμε περισσότερα με λιγότερα και δυστυχώς λιγότερους, η δημιουργία ηγετών είναι η κυριότερη ανάγκη που καλύπτεται. Όλοι οι οργανισμοί χρειάζονται κάποια ξεχωριστά στελέχη, για να αναλάβουν την ευθύνη του αύριο, να εφαρμόσουν στρατηγικές με θάρρος και να επιδείξουν ανθεκτικότητα. Όσον αφορά στο mentoring, που είναι κυρίως ενδοεταιρική υπόθεση, είναι σαφές πως η βελτιστοποίηση των εργασιακών δεξιοτήτων αυξάνει την κερδοφορία, την επιρροή και την ικανοποίηση του πελάτη».\nΠοιοτικά και ποσοτικά είναι τα οφέλη που αποκομίζουν από τις πρακτικές coaching & mentoring, σύμφωνα με την εμπειρία, υποστηρίζει η Κ. Τζελέπη. Όπως αναφέρει η ίδια, «Σε προγράμματα που έχω τρέξει προσωπικά τα τελευταία 11 χρόνια στην ελληνική αγορά, τα οφέλη που καταγράφουμε, έχουν να κάνουν με τους αρχικούς στόχους, είναι ποιοτικά και ποσοτικά. Στις περισσότερες ομάδες, παρατηρούμε:\nBελτίωση των δεικτών απόδοσης στα μέλη της ομάδας που τους δίνεται συχνά feedback, ενθάρρυνση και coaching από τον ηγέτη της ομάδας (π.χ. πωλήσεις, δείκτες cross selling κ.λπ.)\nΙκανότερες και πιο στοχευμένες ομάδες, κέρδος σε χρόνο για τον manager από λιγότερο στρατηγικές εργασίες (έως και 1 μέρα /μήνα). Ο manager που έχει εντάξει το coaching στη δική του καθημερινότητα με την ομάδα, δίνει πιο συχνά feedback, ακούει περισσότερο, κάνει ερωτήσεις και σταδιακά ενδυναμώνει την ομάδα του να δουλεύει με λιγότερη καθοδήγηση.\nΑύξηση της παραγωγικότητας: Το στέλεχος που του γίνεται coaching οργανώνεται καλύτερα, είναι πιο αποδοτικός στον ίδιο χρόνο, μειώνει το stress και αυξάνει την αυτοπεποίθησή του, πετυχαίνει τους στόχους του ταχύτερα».\n«Κάποια από τα πιο συχνά αιτήματα στο executive coaching είναι: η αποτελεσματική διαχείριση του χρόνου και του όγκου εργασιών, η αντιμετώπιση του στρες και η ενίσχυση της προσωπικής ενέργειας, η ανάπτυξη και αξιοποίηση της στρατηγικής σκέψης για την επίτευξη στόχων, η ισορροπία επαγγελματικής και προσωπικής ζωής, η διαχείριση των παιχνιδιών εξουσίας στο γραφείο, τα όρια στις σχέσεις, η διοίκηση και ανάπτυξη των ομάδων, η προώθηση του εαυτού και η επίτευξη των επαγγελματικών στόχων. Το executive coaching συντελεί καθοριστικά στο να φτιάξει κάποιος ένα πλήρες και αποτελεσματικό βαλιτσάκι με λύσεις και ιδέες τόσο για την επιβίωση όσο και για την άνοδο στον εταιρικό κόσμο που καλεί για αντοχές και διακρίσεις. Με την ατομική εξέλιξη επιτυγχάνεται και η εταιρική κερδοφορία και ανάπτυξη», υποστηρίζει η Δ. Καρατώλου, ενώ την «ανάπτυξη των δεξιοτήτων» επισημαίνει ως το σημαντικότερο όφελος του coaching o Σ. Τριβόλης.\nΑυτογνωσία, κινητοποίηση και παραγωγικότητα συγκαταλέγονται επίσης στα οφέλη που προσδίδει το coaching, με την Π. Θεοδώρου να τονίζει ότι «Τα οφέλη είναι σημαντικά τόσο για την εταιρεία όσο και για το άτομο. Το πιο σημαντικό όφελος για το άτομο είναι η αυτογνωσία και ότι νιώθει κινητοποιημένο και παραγωγικό. Από την άλλη, η εταιρεία δημιουργεί μια κουλτούρα υψηλής απόδοσης και δέσμευσης, απαραίτητη για την αύξηση των αποτελεσμάτων, ειδικά σε ένα περιβάλλον αστάθειας. Σύμφωνα με έρευνες, η πλειοψηφία των εταιρειών (78%) επιθυμούν να δημιουργήσουν μια κουλτούρα ανάπτυξης και καθοδήγησης, αλλά μόνο το 11% αναφέρει ότι το έχει πετύχει».\nΤέλος, επιμένοντας στη σημασία της δημιουργίας ηγετών μέσω του coaching, ιδιαίτερα εύσχημα ο Β. Αντωνάς αναφέρει ότι «Σε μια εποχή που κανείς δεν θέλει να αναλάβει την ευθύνη και οι περισσότεροι απλά περιμένουν να περάσει η μπόρα ή προσπαθούν να φύγουν από αυτήν, κάποιος πρέπει να οδηγήσει το καράβι, αδιαφορώντας για το ποιος “φταίει”. Το κυριότερο όφελος είναι αυτό: γινόμαστε κύριοι του εαυτού μας και σταματάμε να ψάχνουμε για δικαιολογίες αποτυχίας όσον αφορά στο παρελθόν. Αντ’ αυτού ψάχνουμε για λόγους να πετύχουμε, όσον αφορά στο μέλλον».\nΣε ότι αφορά ειδικότερα το mentoring η Δ. Καρατώλου επισημαίνει ότι «συντελεί στην ανάπτυξη ιδεών και λύσεων, αλλά με έναν πιο κατευθυντήριο τρόπο. O/η mentee μπορεί να χρειάζεται καθοδήγηση για συγκεκριμένες διαδικασίες της εταιρείας, να δυσκολεύεται σε κάποιο project και τους στόχους που το συνοδεύουν, να θέλει πληροφορίες για πρόσωπα και πράγματα εντός του οργανισμού. Μέσω του mentoring αποκτά μια πιο έμπειρη, σφαιρική και παράλληλα βαθιά ματιά για την εταιρεία και το -επίσημο και ανεπίσημο- modus operandi της». Ταυτόχρονα, σύμφωνα με τον Σ. Τριβόλη «Διατηρησιμότητα, engagement και talent management» συγκαταλέγονται στα βασικά πλεονεκτήματα του mentroring για μία επιχείρηση.\nΕίναι προφανές ότι τόσο το coaching όσο και το mentoring αποτελούν κρίσιμης σημασίας πρακτικές για την επιβίωση και την ανάπτυξη των εταιρειών και του ανθρώπινου δυναμικού τους. Μέσα σε αυτό το πλαίσιο η επιλογή του κατάλληλου συνεργάτη αναδεικνύεται σε εξίσου κρίσιμης σημασίας διαδικασία. Η ακεραιότητα, η αξιοπιστία και η αποτελεσματικότητα συγκαταλέγονται, μεταξύ άλλων, ανάμεσα στα βασικά κριτήρια επιλογής του κατάλληλου συνεργάτη. Όπως υποστηρίζει ο Σ. Τριβόλης: «Εφόσον η εταιρεία θελήσει να χρησιμοποιήσει εξωτερικό συνεργάτη τα κριτήρια για την επιλογή είναι η ακεραιότητα, οι τεχνικές δεξιότητες στο συγκεκριμένο πεδίο όπου καλείται να επέμβει, η συμβατότητα του τύπου συμπεριφοράς του με την κουλτούρα της επιχείρησης καθώς και η εμπειρία του στο παρελθόν σε θέσεις ευθύνης».\nΣτο ίδιο μήκος κύματος η Π. Θεοδώρου επισημαίνει ότι «Η επιλογή του κατάλληλου συνεργάτη αποτελεί ένα από τα πιο σημαντικά κριτήρια επιτυχίας. Στο Coaching είναι σημαντικό ο συνεργάτης να είναι εκτός εταιρείας και να έχει κατάλληλη εκπαίδευση, ενώ συνήθως στα προγράμματα Mentoring η επιλογή ενός senior στελέχους μέσα από την εταιρεία βοηθάει στη δημιουργία μίας κουλτούρας μάθησης και ενισχύει την επικοινωνία των τμημάτων. Για την επιλογή του κατάλληλου προγράμματος και συνεργάτη είναι σημαντικό η εταιρεία να λάβει υπόψη της τι θέλει να πετύχει ως προς το άτομο και την κουλτούρα της εταιρείας, ποιες είναι οι ανάγκες/στόχοι του ατόμου και ποιες μεθόδους/πόρους έχει στη διάθεσή της».\nΗ αποδεδειγμένη εμπειρία, αλλά και η ενσυναίσθηση και η αγάπη για τη δουλειά του είναι παράγοντες που θα πρέπει να συνυπολογιστούν κατά την επιλογή συνεργάτη σύμφωνα με τη Δ. Καρατώλου, η οποία υποστηρίζει ότι «Αντλώντας από την πρότερη εμπειρία μου σε τμήματα Ανθρώπινου Δυναμικού και σε έργα επιλογής προσωπικού, θα αναφέρω και για την επιλογή του κατάλληλου συνεργάτη το τρίπτυχο “can do, will do, will fit”. Ο/η συνεργάτης που σκεφτόμαστε για το έργο έχει την εμπειρία, την κατάρτιση και τα χειροπιαστά προσόντα να το αναλάβει; Αγαπάει το επάγγελμά του/της; Εκπέμπει ενέργεια και δύναμη; Διαθέτει την απαραίτητη ενσυναίσθηση ώστε να συνδέεται αβίαστα με τους ανθρώπους, κρατώντας παράλληλα και τα απαραίτητα όρια; Ο τρόπος που ασκεί το επάγγελμά του/της συνάδει με την κουλτούρα, τους στόχους και τις αξίες της εταιρείας; Είναι αξιόπιστος/η συνεργάτης, τηρεί τους κανόνες δεοντολογίας; Η χημεία είναι πολύ σημαντική, για να οδηγήσει το coaching στα επιθυμητά αποτελέσματα. Και πάνω από όλα, το ένστικτο αποτελεί το πιο αλάνθαστο κριτήριο επιλογής στη ζωή μας».\nΣε ότι αφορά τη διαδικασία επιλογής συνεργάτη, η Κ. Τζελέπη «προτρέπει τις εταιρείες να συνυπολογίσουν:\nΤι εμπειρία έχει ο συνεργάτης και η εταιρεία του στην ανάπτυξη των managers σε managers/coaches; Σε τι άλλες εταιρείες/πληθυσμούς έχει εφαρμόσει κάτι τέτοιο και με τι αποτελέσματα; Τι συστάσεις έχει από προηγούμενους πελάτες;\nΤι είδους εκπαίδευση και διαπίστευση στο coaching έχει ολοκληρώσει ο ίδιος και η ομάδα του; Από ποιούς διεθνείς οργανισμούς και τι ποιότητας είναι τα διαπιστευτήριά τους;\nΠόσο ενήμερος είναι στον τομέα του, πόσο γνώστης είναι των τάσεων του αντικειμένου του; Τι μεθοδολογία χρησιμοποιεί και πόσο ταιριάζει αυτή με την κουλτούρα της εταιρείας;\nΓια την τελική επιλογή, προτείνω να ελέγξετε το πόσο αντιλαμβάνεται ο υποψήφιος συνεργάτης την κουλτούρα της εταιρείας σας και αν προτείνει μια λύση ανάπτυξης εξειδικευμένη στις δικές σας ανάγκες», καταλήγει. «Η αγορά έχει πλέον ξεκαθαρίσει. Είναι σαφές ποιοι έχουν επιδείξει ανθεκτικότητα και είναι δίπλα στις επιχειρήσεις πάνω από μία δεκαετία, το πελατολόγιο του καθενός (ή η απουσία του) μιλάει από μόνο του, οι μαρτυρίες πελατών για κάποιους είναι επώνυμες και για κάποιους παρουσιάζονται με δύο γράμματα αρχικά και όποιος δυσκολεύτηκε στην επιχειρηματικότητα το έριξε στο “life coaching”. Δεν είναι δύσκολη η επιλογή executive coach στην ελληνική αγορά, σαν να ξεχωρίζεις μήλα από λεμόνια είναι», δηλώνει με έμφαση ο Β. Αντωνάς.


Η ΑΕΚ το έψαξε για Νατέλ, όμως έμαθε ότι ο... | Reporter Cyprus | Ποδόσφαιρο Κύπρος\nΤην περίπτωση του πρώην ποδοσφαιριστή του ΑΠΟΕΛ, Λέο Νατέλ, φαίνεται να γλυκοκοιτάζει η ΑΕΚ Αθηνών, αφού ο Νίκος Λυμπερόπουλος έχει θετική άποψη για τον παίκτη.\nΟ Βραζιλιάνος μεσοεπιθετικός που την περασμένη σεζόν αγωνίστηκε στους γαλαζοκίτρινους ως δανεικός ανήκει στη Σάο Πάολο, η οποία όμως είναι ανοικτή στην παραχώρησή του.\nΌπως αποκαλύπτει Ελλαδική ιστοσελίδα, για τον νεαρό παίκτη έγινε επίσημη πρόταση από την ομάδα της Αθήνας, ωστόσο όλα χάλασαν όταν οι γαλαζοκίτρινοι διαβεβαίωσαν τη Σάο Πάολο ότι θα τον αγοράσουν.\nΠάντως - σύμφωνα με το ίδιο ρεπορτάζ - δεν αποκλείεται να ξαναγίνει κρούση παρόλο που τα δεδομένα φαντάζουν δύσκολα για τον ποδοσφαιριστή που άφησε πολύ θετικές εντυπώσεις στην πρώτη του θητεία στην Ευρώπη.\n«Λέο Νατέλ ο λεγάμενος. Η πρώτη «σοβαρή» του σεζόν στην καριέρα του στον ΑΠΟΕΛ 2018-19.\nΜέτρησε 28 ματς και 8 γκολ σε 1.358’ συμμετοχής, καθόλου άσχημα για ένα παιδί που για πρώτη φορά έφευγε από τις «φτερούγες» των Β’ ομάδων της Μπενφίκα και της Σάο Πάολο που μέχρι πέρυσι έπαιζε μπάλα.\nΕξτρέμ, από την αριστερή πλευρά, με έφεση στο γκολ, 1.79μ. και μόλις στα 22.\nΓυάλισε στον Νίκο Λυμπερόπουλο για τα καλά. Επαφές με την πλευρά του για να βρεθεί άκρη. Και βρέθηκε.\nΜε ένα καλό ποσό στην Σάο Πάολο και deal στη συμφωνία με τον Νατέλ και που χάλασε η ιστορία; Ο ΑΠΟΕΛ σύμφωνα με την πηγή μου από τη Βραζιλία διαμήνυσε στη Σάο Πάολο πως θα πληρώσει την option και θα τον αποκτήσει.\nΠέρασαν οι μέρες και… τίποτα. Ο παίκτης έμεινε αμανάτι στη Σάο Πάολο που δεν τον υπολογίζει για την πρώτη ομάδα και η ΑΕΚ πήρε τον Βέρντε. Κοντά στον μήνα πίσω οι επαφές που έγιναν.\nΑν υπάρχει περίπτωση να επιστρέψει το θέμα για την ΑΕΚ; Οχι πολλές αλλά στις μεταγραφές ποτέ δε λες ποτέ.\nΓιατί; Γιατί πριν από κάμποσο καιρό είναι αλήθεια, η Σάο Πάολο είχε διαμηνύσει στην πλευρά του παίκτη πως δεν θέλει να του σταθεί εμπόδιο και είναι πιθανό να τον αφήσει ελεύθερο.\nΜετά πλάκωσαν ο ΑΠΟΕΛ, η ΑΕΚ μια ομάδα από την Ουγγαρία, σκέφτηκαν οι Βραζιλιάνοι πως κάτι μπορούν να βγάλουν (από 600 έως και 800 χιλιάρικα λένε στη χώρα της σάμπα). Τώρα, όμως, που έφυγαν οι ενδιαφερόμενοι (η ΑΕΚ πήρε τον Βέρντε, ο ΑΠΟΕΛ δεν έδωσε ποτέ την option) δε θα πρέπει να αποκλειστεί να κάνει πίσω και η Σάο Πάολο.\nΗ «Ένωση» κοιτάει για εξτρέμ αλλά όχι βασικό, προτεραιότητα είναι ο Μπογέ (από το Sportime το είχατε πληροφορηθεί πρώτα) αλλά ας μην σβηστεί και το όνομα του Νατέλ».


Το Twitter εξαγοράζει ολλανδική πλατφόρμα newsletter και αποκτά νέες δυνατότητες\nΤο Twitter ανακοίνωσε χθες Τρίτη την εξαγορά της Revue μιας πλατφόρμας newsletter για συγγραφείς και εκδότες. Η εξαγορά αυτή έχει σημασία γιατί είναι η πρώτη φορά που το μέσο κοινωνικής δικτύωσης ασχολείται με μια πιο μακροσκελή μορφή περιεχομένου, όπως επίσης και με μια ενδεχόμενη συνδρομητική υπηρεσία.\nΠαρόλο που το ποσό της εξαγοράς δεν ανακοινώθηκε, το Twitter δεν φαίνεται να “ξόδεψε” πολλά για αυτό το deal καθώς η ολλανδική εταιρεία αριθμεί μόλις 6 υπαλλήλους και έχει σηκώσει περίπου 318.000 δολάρια, σύμφωνα με το Crunchbase.\nΑπό εδώ και στο εξής, το Twitter πρόκειται να επεκτείνει την πλατφόρμα – η οποία προσφέρει επιλογές για δωρεάν και επί πληρωμή newsletters – προς όφελός του. Μάλιστα έχει ήδη ανακοινώσει ότι θα λαμβάνει μια προμήθεια 5% επί των εσόδων, σαν μέρος ενός “τέλους συνδρομής”. Η Revue, ως ανεξάρτητη εταιρεία λάμβανε προμήθεια 6%.\nΠαράλληλα, το Twitter σκοπεύει να δημιουργήσει νέες δυνατότητες που θα διευκολύνουν τη σύνδεση των συγγραφέων/εκδοτών με το κοινό τους, συμπεριλαμβανομένης της δυνατότητας των χρηστών να εγγραφούν σε ενημερωτικά δελτία από άτομα που ακολουθούν στο Twitter και της δυνατότητας συνομιλιών ανάμεσα σε συγγραφείς και συνδρομητές.\nΣύμφωνα με τον Επικεφαλής Προϊόντων της εταιρείας, όλες οι νέες επιλογές θα λειτουργούν απρόσκοπτα μέσα από την πλατφόρμα του Twitter. Η Revue θα παραμείνει ανεξάρτητο brand εντός του Twitter και το Twitter θα συνεχίσει να επενδύει σε αυτήν ως αυτόνομη υπηρεσία, ανέφερε η εταιρεία.


ΔΑΜΟΚΛΕΙΟΣ ΣΠΑΘΗ: ΣΤΟΧΟΣ ΤΡΟΜΟΚΡΑΤΩΝ,ΚΑΤΑ ΠΑΣΑ ΠΙΘΑΝΟΤΗΤΑ,Ο ΝΙΚΟΣ ΜΙΧΑΛΟΛΙΑΚΟΣ ΤΗΣ ΧΡΥΣΗΣ ΑΥΓΗΣ!\nΣΤΟΧΟΣ ΤΡΟΜΟΚΡΑΤΩΝ,ΚΑΤΑ ΠΑΣΑ ΠΙΘΑΝΟΤΗΤΑ,Ο ΝΙΚΟΣ ΜΙΧΑΛΟΛΙΑΚΟΣ ΤΗΣ ΧΡΥΣΗΣ ΑΥΓΗΣ!\nΑπό τα σημερινά ( σ.σ. χθεσινά) δελτία ειδήσεων η κοινή γνώμη πληροφορήθηκε ότι η συμπλοκή της Πεύκης – με τραυματίες δύο τρομοκράτες και δύο αστυνομικούς – σχετίζεται πιθανότατα με… «πολιτικό πρόσωπο», το οποίο διαμένει πολύ κοντά στο σημείο ανταλλαγής των πυροβολισμών. Κανείς τους όμως δεν είπε ποιο είναι το εν λόγω πολιτικό πρόσωπο ή τουλάχιστον σε ποιον πολιτικό χώρο ανήκει. Κανείς τους δεν είπε πως ο μοναδικός «πολιτικός παράγοντας», ο οποίος διαμένει σε απόσταση αναπνοής από το σημείο της δολοφονικής ενέδρας είναι ο γενικός γραμματέας της Χρυσής Αυγής Νικόλαος Μιχαλολιάκος. Για την ακρίβεια, μόνο ΤΟ ΒΗΜΑ ανέφερε ότι «πιθανός στόχος ήταν υψηλόβαθμος παράγοντας της Χρυσής Αυγής».\nΤο συμπέρασμα είναι προφανές. Ακόμα και σε αυτή την εξαιρετικά κρίσιμη υπόθεση υπερισχύει η συνωμοσία της σιωπής. Οι χρυσοπληρωμένοι απατεώνες των καναλιών το βουλώνουν, αναλογιζόμενοι προφανώς πως δεν τους συμφέρει να εμπλακεί το όνομα της Χρυσής Αυγής και του αρχηγού της σε μία τόσο σοβαρή ιστορία τρομοκρατίας. Μη ξεχνάτε πως ο συλληφθείς και οι συνεργοί τους σχετίζονται κατά πάσα βεβαιότητα με την Σέχτα Επαναστατών, την εγκληματική οργάνωση που δολοφόνησε τον δημοσιογράφο Σωκράτη Γκιόλια και τον αστυνομικό της αντιτρομοκρατικής Νεκτάριο Σάββα.\nΓια τα κανάλια της διαπλοκής η Χρυσή Αυγή, που επί μία εβδομάδα ήταν μία «φασιστική, δολοφονική συμμορία», δεν πρέπει σε καμία περίπτωση να… θυματοποιηθεί. Δεν πρέπει να μάθει ο λαός ότι αποτελούμε διαρκή στόχο του ΠΑΡΑΚΡΑΤΟΥΣ. Δεν πρέπει να ειπωθεί ούτε λέξη για τις δεκάδες εις βάρος μας τρομοκρατικές ενέργειες, τις βόμβες και τις επιθέσεις που έχουμε δεχθεί, τον διαρκή πόλεμο που μας έχει κηρύξει το Σύστημα. Ειδικά τη συγκεκριμένη χρονική περίοδο, που η Χρυσή Αυγή είναι αδιαμφισβήτητα η ανερχόμενη πολιτική δύναμη στην Ελλάδα, η υπόθεση της Πεύκης έχει τεράστια βαρύτητα, σκοτεινό παρασκήνιο και πρέπει να διερευνηθεί διεξοδικά.\nΑναρτήθηκε από ΔΑΜΟΚΛΗΣ στις 12:53


Συνέταιρος του Πανίκα ο απατεώνας μεγαλοοφειλέτης\nΠρώτη καταχώρηση: Δευτέρα, 23 Ιανουαρίου 2012, 15:45\nΟ πρώην νομάρχης και νυν εν αργία περιφερειάρχης συνέστησε το 1994 την εταιρεία «ΑΥΡΑ Τεχνοχώρος Πολιτισμού ΑΕ»… με τον μεγαλύτερο φοροφυγά και μεγαλοοφειλέτη του Δημοσίου, Νικόλαο Κασιμάτη. Η εταιρεία εξέδιδε τιμολόγια για «πάσα χρήση» και εισέπραττε παρανόμως επιστροφές Φ.Π.Α. από το Δημόσιο.\nΟ «φαντομάς» Νίκος Κασιμάτης φιγουράρει πρώτος στη λίστα των μεγαλοοφειλετών του Δημοσίου, με χρέη ύψους 950 εκατ. ευρώ, σύμφωνα με τον κατάλογο του Υπουργείου Οικονομικών που δόθηκε χθες στη δημοσιότητα.\nΤην περίοδο που ασκούνται κατηγορίες στον Νίκο Κασιμάτη για το μεγαλύτερο σκάνδαλο με Φ.Π.Α. στην Ελλάδα, άνω των 20 δισεκατομμυρίων δραχμών, ο Παναγιώτης Ψωμιάδης τον έχει ήδη συμπεριλάβει στο ψηφοδέλτιό του για υποψήφιο νομαρχιακό σύμβουλο στις εκλογές του 2002, αποδεικνύοντας έμπρακτα πως στηρίζει και εμπιστεύεται τον συνέταιρό του. Ενδεικτικό της δράσης και του ποιου του Κασιμάτη είναι ότι απέδρασε από το γραφείο του ανακριτή υπό αδιευκρίνιστες συνθήκες, για να συλληφθεί πέντε χρόνια αργότερα. Σύμρωνα με τα ρεπορτάζ της εποχής, οι αστυνομικοί έμειναν έκπληκτοι όταν τον συνέλαβαν διαπιστώνοντας ότι είχε κάνει πλαστική επέμβαση αλλαγής προσώπου και χρησιμοποιούσε πλαστή ταυτότητα. Εκ των υστέρων, φαίνεται πως τα περί πλαστικής επέμβασης ήταν μάλλον δημοσιογραφικές υπερβολές της εποχής.\nΠλέον, ο μεγαλοαπατεώνας βρίσκεται στη φυλακή, καθώς εκτίει ποινή για την υπόθεση πλαστών τιμολογίων. Όταν αποκαλύπτεται πως η εταιρεία ΑΥΡΑ Τεχνοχώρος Πολιτισμού έκοβε πλαστά τιμολόγια, κύριος κατηγορούμενος είναι ο Ν. Κασιμάτης. Ο Παναγιώτης Ψωμιάδης, παρότι συνιδρυτής της, δήλωσε πως δεν έχει καμία σχέση με την υπόθεση αυτή, δήλωση η οποία έγινε δεκτή χωρίς περαιτέρω διερεύνηση από τις Αρχές.\nΔείτε το ΦΕΚ: Ίδρυση της εταιρείας Αύρα Τεχνοχώρος Πολιτισμού Α.Ε.\nΤην εποχή εκείνη ο Π. Ψωμιάδης ήταν αντιπρόεδρος της εταιρείας φαίνεται από το ΦΕΚ\nΑκόμη όμως και όταν ζητήθηκαν τα λογιστικά βιβλία της εταιρείας για έλεγχο, ο Παναγιώτης Ψωμιάδης ισχυρίστηκε πως καταστράφηκαν σε πυρκαγιά, ισχυρισμός ο οποίος έγινε και πάλι δεκτός, χωρίς περαιτέρω διερεύνηση από το Σ.Δ.Ο.Ε..\nΚαι ο αδερφός του Ψωμιάδη στο παιχνίδι\nΕκπρόσωπος της εταιρείας ήταν ο αδελφός του πρώην νομάρχη, Παναγιώτη Ψωμιάδη, Διονύσης, ο δε τότε νομάρχης Παναγιώτης Ψωμιάδης είχε αποδώσει σε προεκλογικές σκοπιμότητες την εμπλοκή της εταιρείας του στο σκάνδαλο.\nΣύμφωνα με τα στοιχεία που έχουν συγκεντρώσει έως τώρα οι διωκτικές αρχές, η μεγάλη απάτη εκτυλίχθηκε στο διάστημα από το 1994 έως και το 2001, οπότε άρχισε η αποκάλυψή της. Επιτήδειοι προσέγγιζαν άτομα, όπως υπερήλικες, ανέργους και τοξικομανείς, και έναντι αμοιβής ίδρυαν στο όνομά τους εταιρείες-φαντάσματα. Εν συνεχεία, μέσω αυτών των εταιρειών εξέδιδαν εικονικά τιμολόγια για ανύπαρκτες συναλλαγές ή δήθεν εξαγωγές, με σκοπό να καρπωθούν παράνομα τεράστια ποσά από την επιστροφή Φ.Π.Α..\nΣύμφωνα με πηγή της Υπηρεσίας Ειδικών Ελέγχων (πρώην ΣΔΟΕ), «στο σκάνδαλο ενέχονται οι απατεώνες επιχειρηματίες που έστηναν τις εταιρείες-φαντάσματα ή και αυτοί που διακινούσαν μέσα από τις δικές τους -πραγματικές εταιρείες- τα εικονικά τιμολόγια, ενέχονται όμως και εφοριακοί και τελωνειακοί που έκαναν τα στραβά μάτια». Σύμφωνα με την ίδια πηγή, «συμμετοχή στο σκάνδαλο εκούσια ή ακούσια έχουν και πολιτικά πρόσωπα, τα οποία διόριζαν σε θέσεις-κλειδιά συγκεκριμένους εφοριακούς και τελωνειακούς ή έκλειναν τα αυτιά τους σε καταγγελίες που είχαν τεθεί υπ' όψιν τους».\nΗ απάτη αποκαλύφθηκε έπειτα από εκτεταμένη έρευνα του τότε ΣΔΟΕ σε Κεντρική Μακεδονία και Θεσσαλία, όταν παρατηρήθηκε ότι συγκεκριμένες επιχειρήσεις εισέπρατταν ασυνήθιστα υπέρογκα ποσά για επιστροφή φόρου. Η ζημία την οποία υπέστη το Δημόσιο δεν έχει υπολογιστεί ακόμη, αλλά εκτιμάται ότι υπερβαίνει τα 60 εκατομμύρια ευρώ (περίπου 20 δισ. δρχ.).\nΣύμφωνα με τις διωκτικές αρχές, εμπλοκή στην υπόθεση έχουν περισσότεροι από 20 εφοριακοί, πέντε από τους οποίους βρίσκονται ήδη στις φυλακές, κατηγορούμενοι για δωροδοκία, προκειμένου να υπογράφουν τις παράνομες επιστροφές Φ.Π.Α., παρότι γνώριζαν ότι οι συναλλαγές ήταν εικονικές. Επίσης εμπλέκονται τουλάχιστον 70 ιδιώτες, εννέα από τους οποίους βρίσκονται στη φυλακή, ενώ δεκάδες δικογραφίες είναι ακόμη σε εκκρεμότητα.\nΤο κόμμα των κουμπάρων\nΣυνέταιρος του Ψωμιάδη ο μεγαλύτερος οφειλέτης του Δημοσίου, Πρώτη καταχώρηση: Δευτέρα, 23 Ιανουαρίου 2012, 14:32\nΤελευταία ενημέρωση: Δευτέρα, 23 Ιανουαρίου 2012, 18:30


Christos Tambouratzis Project\nΔημήτρης Κεραμιδάκης (keyboards)\nΜπάμπης Μαρκουλής (el. bass)\nΓιώργος Κωστελέτος (drums)\nMarianna Seas (voice)\nΣτη συναυλία του Δεκαπενταύγουστου ο Χρήστος Ταμπουρατζής με τους εκλεκτούς μουσικούς της μπάντας του θα παρουσιάσει στο κοινό του 18ου Preveza Jazz Festival το νέο του EP με τίτλο «I Wont Be Broken». Τα τελευταία 3 χρόνια o Christos Tambouratzis έχει κατακτήσει 3 διεθνή βραβεία Global Music Awards. Το Christos Tambouratzis Project, με Groovy διάθεση, θα κινηθεί σε funk, soul & jazz μουσικούς δρόμους.\nΤο μεγάλο ταξίδι του διακεκριμένου Έλληνα κιθαρίστα και συνθέτη συνεχίζεται στην Πρέβεζα. Το Σάββατο 15 Αυγούστου, στα μουσικά μπαγκάζια του θα φέρει τα ιδιαίτερα επιτυχημένα σε Ευρώπη και Αμερική άλμπουμ του «Mirror», «Back Seat», «Symmetry of Mind», «Gargo» και «The Other Side Of My Soul» το οποίο έχει ξεσηκώσει τους παραγωγούς στα Αγγλικά και Καναδικά ραδιόφωνα και όχι μόνο, έχοντας ήδη κατατάξει τα 5 τραγούδια του στις κορυφές των charts.\nΓιώργος Ρούλος - Κοντραμπάσο\n10 Χρόνια Gadjo Dilo ! Οι Gadjo Dilo γιορτάζουν τα 10 τους χρόνια στην Πρέβεζα\nΠριν από 10 χρόνια έξι φίλοι με κοινή αγάπη για την Gypsy Jazz μουσική συναντήθηκαν . Έτσι δημιουργήθηκαν οι Gadjo Dilo , το συγκρότημα που κατάφερε μέσα από τις διασκευές του , να συστήσει ουσιαστικά την Manouche μουσική στο ευρύ κοινό!\n10 χρόνια αργότερα ...Μετά από δύο studio album με ξεχωριστές διασκευές που οι περισσότεροι κάπου έχουμε σιγοτραγουδήσει , αναρίθμητες εμφανίσεις σε Ελλάδα και Ευρώπη, αλλά και σημαντικές συνεργασίες , οι Gadjo Dilo ξεκινάνε για άλλη μια φορά τα καλοκαιρινά τους ταξίδια. Σε κάθε σταθμό της μουσικής βόλτας τους θα ακούσουμε και κομμάτια από το τρίτο τους album, που αναμένεται να κυκλοφορήσει το καλοκαίρι του 2019 και το οποίο θα αποτελείται κυρίως από πρωτότυπες συνθέσεις του συγκροτήματος. 10 Χρόνια Gadjo Dilo ,10 Χρόνια Gypsy Swing !\nDavid Lynch- saxophones, flute, Irish whistle, vocals, percussion\nΓιώτης Κιουρτσόγλου-electric basses, vocals\nΣταύρος Λάντσιας -piano, keyboards, drums\nDavid Lynch, Γιώτης Κιουρτσόγλου και Σταύρος Λάντσιας, κατά κόσμο Human Touch. Ένα απο τα σημαντικότερα και μακροβιότερα group, το οποίο εδώ και 20 χρόνια συνεχίζει δυναμικά με την αυθεντικότητα του να ορίζει ορέξεις και διαθέσεις. Οι Human Touch έχοντας τη δική τους ξεχωριστή ταυτότητα στο χώρο της μουσικής κινούνται σε ένα ευρύτατο φάσμα ρυθμών και ηχοχρωμάτων. Μουσικά όργανα στα χέρια τους μεταμφιέζονται σε πολυμορφικές προσωπικότητες και η μουσική τους, άμεση και επικοινωνιακή, συμπαρασύρει τον ακροατή γεμίζοντάς τον εικόνες και συναισθήματα. Ο ήχος, η άποψη και η μουσική τους ευαισθησία ανοίγει στο εδώ και χρόνια ενθουσιώδες κοινό τους, νέους ορίζοντες και κατευθύνσεις δίχως έγνοια για τον προορισμό.\nΟ David Lynch, ένας καταξιωμένος μουσικός και συνθέτης, γεννήθηκε και μεγάλωσε στο Los Angeles ενώ τα τελευταία 35 χρόνια ζει και εργάζεται στην Ελλάδα.\nΣπούδασε μουσική στο Dick Grove Music Workshops και φιλοσοφία στο UCLA. Συνέχισε τηn τζάζ με δασκάλους τους James Moody, Charles Lloyd, Ralph Bowen και τον Garvin Bushell.\nΈχει συνθέσει μουσική για θέατρο, κινηματογράφο, ραδιόφωνο, τηλεόραση, χορό όπως και τους Αγώνες της 27ης Ολυμπιάδας το 2000 στο Σίδνει. Έχει συμμετάσχει σε αμέτρητες ηχογραφήσεις δίσκων, θεατρικών παραστάσεων και soundtrack ταινιών όπως «Το μετέωρο βήμα του πελαργού» και «Ο μελισσοκόμος» (στην διεθνή κυκλοφορία του) του Θεόδωρου Αγγελόπουλου. Υπήρξε ιδρυτικό μέλος πολλών συγκροτημάτων όπως Human Touch, DuoFaros, Living Space, The Missing Lynch, Ίσκρα έχει συνεργαστεί με τις περισσότερες ορχήστρες της χώρας και είναι ενεργό μέλος στην πλούσια jazz και δημιουργική σκηνή.\nΈχει συνεργαστεί με τους Trilok Gurtu, Davy Spillane, Arild Andersen, Anthony Jackson, Arturo Sandoval, Milcho Leviev, The Temptations, Barry White, Joe Higgs, Ελένη Καραίνδρου, Μαρία Φαραντούρη, Έλλη Πασπαλά, Παύλο Σιδηρόπουλο, Βασίλη Σούκα, Χαρούλα Αλεξίου, Γιώργο Νταλάρα, Διονύση Σαββόπουλο, Θάνο Μικρούτσικo, Raining Pleasure και πολλούς άλλους.\nH πρώτη του προσωπική δισκογραφική δουλειά έχει τόν τίτλο "Επιστροφή" (1999) και περιέχει συνθέσεις ενορχηστρωμένες γιά πιάνο, όμποε, κουαρτέτο εγχόρδων, κοντραμπασο καί τύμπανα. Σε δύο συνθέσεις φιλοξενείται ο διακεκριμένος μουσικός Haig Yazdjian στό ούτι καί φωνή.\nAκολουθεί η συνεργασία με την Έλλη Πασπαλά και τον David Lynch στην δημιουργία του "Trio". Tο ομώνυμο cd (απο ζωντανή ηχογράφηση) κυκλοφορεί το 2000.\nTον απρίλιο του 2002 κυκλοφορεί την δεύτερη προσωπική του δουλειά με τίτλο "Το Ταξίδι μιας Νότας". Στην ενορχήστρωση περιλαμβάνεται και 20μελής ορχήστρα εγχόρδων. Φιλοξενούνται οι David Lynch, Eλλη Πασπαλλά και ο κιθαρίστας Γιάννης Σπάθας.\nΤο πιο πρόσφατο του συνθετικό εργο ονομάζεται “Ημερολόγιο Ονείρων”, μια σουίτα για πιάνο, σοπράνο σαξόφωνο και ορχήστρα εγχόρδων. Παρουσιαστηκε το 2006 στη Πάτρα με διευθυντή ορχήστρας τον Αλέξανδρο Μυράτ στα πλαίσια της “Πάτρα- πολιτιστική πρωτεύουσα 2006”. Το 2011 ολοκληρώθηκε στο Los Angeles η ηχογράφηση των πιο πρόσφατων του συνθέσεων με την συμμετοχή των Peter Erskine στα τύμπανα και Lars Danielsson στο κοντραμπάσο. To "Ημερολόγιο Ονείρων" κυκλοφόρησε απο την ARGOMUSIC το Δεκέμβρη του 2011.\nO Σταύρος Λάντσιας δραστηριοποιείται και στον εκπαιδεύτικό τομέα δίνοντας σεμινάρια αλλά και ιδιαίτερα μαθήματα. Oι σπουδές του αλλά και η πολυετής του πείρα σαν επαγγελματία μουσικό τον καθιστούν μια πολύτιμη πηγή μάθησης και πληροφορίας.\nΟ Γιώτης Κιουρτσόγλου γεννήθηκε στην Κοζάνη το 1965. Σπούδασε ηλεκρολόγος μηχανολόγος στη Θεσσαλονίκη ενώ παράλληλα έκανε τζαζ και αρμονία στο 'ΣΥΓΧΡΟΝΟ ΜΟΥΣΙΚΟ ΩΔΕΙΟ'. Συνέχισε τις σπουδές του στη μουσική παίρνοντας μαθήματα ηλεκτρικού μπάσου στο 'Musicians Institute' του Λος 'Αντζελες (1987- 89), όπου τιμήθηκε με το 'MI scholarship award', βραβείο καλύτερου σπουδαστή της χρονιάς, με δασκάλους όπως ο Garry Willis, ο Carl Schoeder, ο Jeff Berlin, Bob Magnuson και ο Scot Henderson.\n'Eχει στο ενεργητικό του μια πλούσια δισκογραφία με τα γκρουπ 'Electric Jazz Trio' (με τους Manny Boyd,Danny Hayes Νίκο και Θόδωρο Καπηλίδη), 'Exit', 'Ίασις', 'Tilman' και 'Lauenen', στα περισσότερα από τα οποία υπήρξε ιδρυτικό μέλος. Παράλληλα συμμετείχε ως guest στα άλμπουμ των David Lynch, Μάρκου Αλεξίου, Τάκη Μπαρμπέρη και Trilok Gurtu, Encounders του Νίκου Τουλιάτου.\n'Eχει συνεργαστεί με σημαντικούς καλλιτέχνες μεταξύ των οποίων οι Billy Hart, Manny Boyd, Danny Hayes, Interbalcan Orchestra, Διονύσης Σαββόπουλος, Θάνος Μικρούτσικος, Έλλη Πασπαλά και Αλκίνοος Ιωαννίδης .Ήταν σολίστας της Συμφωνικής Ορχήστρας του Δήμου Αθηναίων, σε έργο του Γεωργιανού συνθέτη και πιανίστα Vakhtamg Kakhidze\n'Eχει συνθέσει μουσική για κινηματογράφο, θέατρο και παραστάσεις χορού. Με τον Σταύρο Λάντσια και τον David Lynch φτιάχνουν το 1996 το γκρουπ 'Human Touch' και εκδίδουν το πρώτο τους ομώνυμο άλμπουμ. Τον Ιανουάριο του 2004 κυκλοφορεί το δεύτερο άλμπουμ των 'Human Touch' με τίτλο MOVIN', ενώ παράλληλα ο Κιουρτσόγλου ηχογραφεί το πρώτο προσωπικό του άλμπουμ που εκδόθηκε από τη LIBRA MUSIC, με τον τίτλο ‘HAPOPSIS’’\nΑπό το 2003 μέχρι σήμερα συνεργάζεται με τον διεθνή πιανίστα και συνθέτη Milcho Leviev\nΚαι συμμετέχει στο τελευταίο άλμπουμ της Βίκης Αλμαζίδου- Milcho Leviev με τίτλο:‘Quiet Love.’’\nΈχουν δώσει παραστάσεις μαζί με τους διεθνείς ντράμερς: Billy Cobham, Michel Lambert καθώς και σειρά εμφανίσεων σε Ελλάδα και Βουλγαρία με τον Peter Erskine. Το 2012 ηχογραφει το άλμπουμ με τίτλο: «Eastern Eye» μια ζωντανή ηχογράφηση στο Moods jazz club της Ζυρίχης\nΜε τους Milcho Leviev piano, Marc Halbheer drums, και τον Παντελή Στόϊκο στην Τρομπέτα.\nΣυμμετείχε επίσης στα κονσέρτα που δόθηκαν στην Αθήνα με την καμεράτα (μέγαρο μουσικής ) και στην Βαρσοβία του μεγάλου Γεωργιανού συνθέτη Giya Kancheli, καθώς επίσης και στην ηχογράφηση του ιδίου έργου με τον τίτλο: ‘KAPOTE’’.\nΣυμμετέχει σε ηχογραφήσεις και συναυλίες ως σολίστ σε μουσική της Ελένης Καραϊνδρου.\nΕδώ και 25 χρόνια διδάσκει στο Ωδείο «Φίλιππος Νάκας».\nΈλλη Πασπαλά - ELLY LOVES JAZZ\nΈλλη Πασπαλά -τραγούδι\nDavid Lynch -σαξόφωνα και κρουστά\nΤάκης Φαραζής - πιάνο\nΠέτρος Βαρθακούρης -κοντραμπάσο\nΒασίλης Ποδαράς -τύμπανα\nΗ Έλλη Πασπαλά με το ELLY LOVES JAZZ ένα πρόγραμμα αφιερωμένο στη μεγάλη μουσική παράδοση της τζαζ, της μουσικής που άνθισε στην καρδιά της Αμερικής, το οποίο επιμελούνται η Ευανθία Ρεμπούτσικα και η Λίνα Νικολακοπούλου. Η μεγάλη ερμηνεύτρια που έχει συνδέσει τη φωνή της με μερικά από τα πιο αγαπημένα ελληνικά και ξένα τραγούδια, παρουσιάζει ένα πρόγραμμα γεμάτο από τη μαγεία τραγουδιών που σφράγισαν με τις φωνές τους η Billie Holiday, η Ella Fitzgerald, η Nina Simone, o Nat King Cole και ο Frank Sinatra.\nΤην Έλλη Πασπαλά πλαισιώνουν επί σκηνής, ο David Lynch στα σαξόφωνα και κρουστά, ο Τάκης Φαραζής στο πιάνο, ο Πέτρος Βαρθακούρης στο κοντραμπάσο και ο Βασίλης Ποδαράς στα τύμπανα.\nΗ Έλλη Πασπαλά γεννήθηκε στην Νέα Υόρκη των ΗΠΑ από Έλληνες γονείς που μετανάστευσαν εκεί από την Θεσσαλονίκη. Σπούδασε κλασσικό τραγούδι με την σοπράνο Judith Raskin στο\nManhattan School of Music. Μετά την αποφοίτησή της ήρθε στην Ελλάδα όπου ξεκίνησε το μεγάλο μουσικό της ταξίδι υπό την καθοδήγηση του μοναδικού Μάνου Χατζιδάκι. Έχει συνεργαστεί με όλους τους σπουδαίους δημιουργούς της Ελλάδας, κάθε γενεάς,\nαπό Θεοδωράκη και Ξαρχάκο, Ρεμπόυτσικα και Καλαντζόπουλο, μέχρι Raining Pleasure και Active Member, ένα μικρό δείγμα….\nΟι συνεργασίες της με τους σπουδαιότερους τραγουδιστές και μουσικούς της χώρας μας τόσο στην σκηνή όσο και στην δισκογραφία είναι γνωστές.\nΗ μουσική έκφραση της Έλλης Πασπαλά δεν περιορίζεται όμως μόνο στο τραγούδι. Έχει γράψει την μουσική για το ντοκιμαντέρ «ΜΑΝΑ» της Valerie Kontakos. Και ο δρόμος συνεχίζεται…\nO Βασίλης Ποδαράς είναι μουσικός και συνθέτης που γεννήθηκε στην Αθήνα.\nΞεκίνησε να παίζει πιάνο και κλασσικό βιολί απο μικρή ηλικία ενώ στην ηλικία των δέκα μόλις ετών αποφάσισε να γίνει ντράμερ.\nΑργότερα αποφοίτησε από το Ιόνιο Πανεπιστήμιο με πτυχίο και μεταπτυχιακό με ειδίκευση ‘Jazz Performance’.\nΓια περισσότερο απο 10 χρόνια είναι ένας απο τους πιο δραστήριους ντράμερ της ελληνικής σκηνής αλλα και σε διεθνές επίπεδο έχει συμμετέχει σε συναυλίες φεστιβάλ σε Ευρώπη,Ασία και Βόρεια Αμερική.\nΟ πρώτος προσωπικός του δίσκος με τίτλο ‘Drums to heal society’ έχει αποσπάσει ενθουσιώδεις κριτικές σε έντυπα,ραδιόφωνα και ακροατές απο 14 χώρες με το γαλλικό περιοδικό Batterie Magazine να τον επιλέγει μέσα στους 10 κορυφαίους νέους ντράμερ για το 2019 σε παγκόσμιο επίπεδο.\nΤο βιογραφικό του περιλαμβάνει πληθώρα σημαντικών διεθνών συνεργασιών όπως με τον βραβευμένο με grammy σαξοφωνίστα Tivon Pennicott,τον ιστορικό τρομπετίστα Manfred Schoof,τον Νεο-Υορκέζο τραγουδιστή Jd Walter και πολλούς άλλους.\nΣτην Ελλάδα ήταν μέλος του σχήματος Baby Trio του Γιώργου Κοντραφούρη με τον οποίον συνεργάζεται επι χρόνια, ενώ παράλληλα αποτελεί και ιδρυτικό μέλος των The Next Step Quintet.Εξίσου σημαντική είναι και η συνεργασία του με τους Διονύση Σαββόπουλο και Ελένη Βιτάλη στην περιοδεία και ηχογράφηση της παραγωγής ‘Σήκω Ψυχή μου, Δώσε Ρεύμα’ το 2016.\nΟ Πέτρος Βαρθακούρης γεννήθηκε στην Πάρο το 1974 και ξεκίνησε να παίζει πιάνο όταν ήταν εφτά χρονών. Αργότερα, έστρεψε το ενδιαφέρον του στην κιθάρα και στη συνέχεια στο ηλεκτρικό μπάσο. Μετά από πολλές μουσικές αναζητήσεις κατέληξε στο κόντρα μπάσο το οποίο και παραμένει μέχρι σήμερα η μεγάλη του αγάπη.\nO Τάκης Φαραζής στην Αθήνα. Σπούδασε κλασικό πιάνο στο Ελληνικό Ωδείο ενώ παράλληλα ασχολήθηκε με την Jazz μουσική και παρακολούθησε μαθήματα του Ούγγρου πιανίστα της Jazz, Bela Lakatos. Υπήρξε ιδρυτικό μέλος του γκρουπ ISKRA με το οποίο εξέδωσε 2 LP: «A new day» (Polygram-1986), «Parastasis» (Utopia-1988) ξεκινώντας από τότε την συνθετική του δραστηριότητα.\nΤο 1996 εξέδωσε την πρώτη προσωπική του δουλιά με τον τίτλο «Ονειρέματα» αποσπώντας εξαιρετικές κριτικές στην Ελλάδα και την Ιαπωνία.\nΣαν πιανίστας και ενορχηστρωτής έχει συνεργαστεί με πολλούς Έλληνες συνθέτες ( Μ. Θεοδωράκης, Χ. Λεοντής, Ε. Καραϊνδρου, Κ. Σφέτσας, Ν. Ξυδάκης, Γ. Μαρκόπουλος, Δ. Σαββόπουλος κ.ά.) τραγουδιστές ( Ε. Πασπαλά, Σ. Γιαννάτου, Μ. Φαραντούρη, Τ. Τσανακλίδου, Μ. Φριντζήλα, Κ. Θωμαϊδης, Αρλέτα κ.ά.) και σημαντικούς δημιουργούς της ελληνικής αλλά και της διεθνούς Jazz σκηνής (Β. Ρακόπουλος, Γ. Φακανάς, Ν. Τουλιάτος, D.Lynch, Τ. Μπαρμπέρης, Γ. Καλούδης, Τ. Πατερέλης, Β. Κατσούλης, Κ. Θεοδώρου, A. Αndersen, P. Fresu, Μ. Stochauzen,\nΈχει περιοδεύσει σε όλη την Ελλάδα αλλά και σε Διεθνή Μουσικά Φεστιβάλ (Brugges Festival – 2001, International Festival of Jazz Piano in Prague – 2005) παρουσιάζοντας τις προσωπικές του συνθέσεις.\nΈχει επίσης γράψει μουσική για πολλές θεατρικές παραστάσεις ( Εθνικό Θέατρο, Φεστιβάλ Επίδαύρου, Φεστιβάλ Αθηνών, Θέατρο Ν.Κόσμου, Θέατρο Πολιτεία) όπως : «Ηλέκτρα», «Αντιγόνη», «Πέρσες», «Mήδεια», «Φόνισσα» ,«Ίων» ,«Άλκηστις», «Τρωάδες» κ.ά. )\nΠαράλληλα ασχολείται με τη διδασκαλία του πιάνου.\nThings I can't ontrol


Αυτό είναι το πρώτο μουσείο φλίπερ της Ελλάδας | LiFO\nΑυτό είναι το πρώτο μουσείο φλίπερ της Ελλάδας\nΟ ιδιοκτήτης του μουσείου Πάνος Μπιτάρχας μας πηγαίνει πίσω, στην ιστορία της πρώτης παιχνιδομηχανής στον κόσμο.\n12.9.2018 | 09:45\nΟ ιδιοκτήτης του μουσείου Πάνος Μπιτάρχας. Φωτό: Πάρις Ταβιτιάν / LifO\n— Πώς σας ήρθε η ιδέα για το πρώτο μουσείο φλίπερ στην Ελλάδα;\nΗ ιδέα γεννήθηκε όταν η σύζυγός μου μού έκανε δώρο ένα φλίπερ και πραγματοποίησε μια επιθυμία μου από την παιδική ηλικία. Παίζοντας, συνειδητοποίησα σύντομα ότι τα φλίπερ δεν είναι πια διασκέδαση για τους πολλούς, όπως είχαν σχεδιαστεί αρχικά, αλλά αντίκες για λίγους τυχερούς που έχουν την οικονομική δυνατότητα να αγοράζουν και να συντηρούν αυτές τις μαγικές μηχανές διασκέδασης. Αυτό μου δημιούργησε την επιθυμία να επιστρέψω τα φλίπερ στον κόσμο και να μπορούν όλοι να έχουν πρόσβαση στις πρώτες παιχνιδομηχανές, όπως παλιά.\n— Πείτε μας δυο λόγια για την ιστορία του παιχνιδιού.\nΤο φλίπερ γεννήθηκε στη Γαλλία τον 17ο αιώνα για να μη βαριούνται οι ευγενείς και εξελίχθηκε στη μορφή που το γνωρίζουμε από το 1920 και μετά στην Αμερική, περνώντας από χίλια κύματα τις επόμενες δεκαετίες, με απαγορεύσεις και νόμους που το συγχέουν με τα τυχερά παιχνίδια.\n— Έχουμε εικόνα για την επέκτασή του στην Ελλάδα; Πόσα μηχανήματα θεωρείτε ότι υπάρχουν στην Ελλάδα;\nΗ Ελλάδα είναι ανάμεσα στις χώρες με βαθιά κουλτούρα και αγάπη για το φλίπερ. Αν και δεν υπήρξε ποτέ παραγωγός χώρα για τα φλίπερ, οι τίτλοι που εισάγονταν από το 1950 από Αμερική και Ευρώπη ήταν πάντα πρώτης γραμμής. Ο μεγαλύτερος παραγωγός ήταν οι ΗΠΑ, με εξαίρεση λίγες ιταλικές, ισπανικές και γερμανικές εταιρείες. Δεν υπάρχει εκτίμηση ως προς το πόσες μηχανές υπάρχουν ακόμα στην Ελλάδα.\nΗ Ελλάδα είναι ανάμεσα στις χώρες με βαθιά κουλτούρα και αγάπη για το φλίπερ. Αν και δεν υπήρξε ποτέ παραγωγός χώρα για τα φλίπερ, οι τίτλοι που εισάγονταν από το 1950 από Αμερική και Ευρώπη ήταν πάντα πρώτης γραμμής. Φωτό: Πάρις Ταβιτιάν / LifO\n— Απ' ό,τι βλέπω, υπάρχει και χώρος συντήρησης στο μουσείο. Τι είδους πελάτες είχατε ως τώρα;\nΤο βασικότερο κίνητρο για να φτιάξουμε ένα διαδραστικό μουσείο φλίπερ, όπου όλα τα μηχανήματα λειτουργούν και παίζονται, είναι το τεχνικό κομμάτι και η ειδική συντήρησή τους από λίγους εξειδικευμένους τεχνικούς και συντηρητές.\nΥπάρχει κόσμος που είχε φλίπερ για χρόνια σπίτι του χαλασμένα και τώρα επικοινωνούν μαζί μας για να τα ανακατασκευάσουν και να μπορέσουν να τα ευχαριστηθούν μετά από χρόνια.\n— Ισχύει ότι τα φλίπερ παλαιότερα είχαν συνδεθεί με κακόφημους χώρους; Πού τα βρίσκουμε στις μέρες μας;\nΤο φλίπερ συνδέθηκε τις προηγούμενες δεκαετίες με χώρους κακόφημους, γεμάτους καπνό, όμως παράλληλα συμβόλιζε την υποκουλτούρα που εξελίχθηκε κοινωνικά σε όλη τη Δύση από τη δεκαετία του '60 κόντρα στον κοινωνικό συντηρητισμό και το χάσμα γενεών. Η ιστορία του φλίπερ είναι η ιστορία των νέων του δυτικού κόσμου και η πορεία μας σε μια μοντέρνα κοινωνία.\n— Τι ακριβώς βρίσκουμε στο μουσείο;\nΠάνω από 100 μαγικές μηχανές φλίπερ, όλες λειτουργικές, και ο επισκέπτης μας μπορεί να απολαύσει απεριόριστα, παίζοντας με αυτές. Επίσης, διαθέτουμε καφέ/μπαρ αλλά και gift shop. Το μουσείο μας προσφέρει θέαμα και διασκέδαση σε όποιον το επισκεφτεί.\nΜακρή 2 & Διονυσίου Αεροπαγίτου, 2109245958\nThe Room: Old Sins - Ένα φανταστικό ταξίδι στον κόσμο των παζλ\nΓιατί έχουμε τέτοια μανία με τα escape rooms;\nH βραβευμένη σειρά παζλ παιχνιδιών στο iOS συνεχίζεται με μια τέταρτη περιπέτεια διαφυγής. Η φανταστική εμπειρία που προσφέρει το The Room: Old Sins όχι μόνο θα μεγαλώσει το κοινό της σειράς, αλλά σίγουρα θα κερδίσει έναν ακόμη τίτλο ανάμεσα στις καλύτερες εφαρμογές του App Store.\nΔεκατρία χρόνια μετά τη λειτουργία του πρώτου δωματίου απόδρασης στην Ιαπωνία και 9372 χιλιόμετρα μακριά, στην Ελλάδα, ο συγκεκριμένος τρόπος διασκέδασης τείνει να γίνει μια από τις μεγαλύτερες τάσεις\nΈνα νέο app σε ξεναγεί στη γειτονιά της Ομόνοιας μέσα από τα μάτια κατοίκων και επισκεπτών\nΟ Γιώργος Σαχίνης, ένα από τα μέλη της ομάδας του New Heroes Village, μας μιλά για την αθέατη πλευρά της παρεξηγημένης πλατείας\nΤα βάσανα που περνάει ένας wedding planner για να στήσει τον τέλειο γάμο


Κερκυραϊκή Xώρα: Ερώτηση Ν. Δένδια στη Βουλή\nστην περιοχή των Αλυκών Κέρκυρας .\nΠαρά τη βελτιωμένη, σε σχέση με το παλιό, λειτουργικότητα του νέου κτιρίου, η εγκατάστασή του εκτός του αστικού ιστού έχει εντείνει το αίσθημα ανασφάλειας των κατοίκων της πόλης της Κέρκυρας, οι οποίοι βιώνουν καθημερινά την αύξηση της εγκληματικότητας στο κέντρο της πόλης. Χαρακτηριστικό παράδειγμα αποτελεί η αιματηρή συμπλοκή μεταξύ αλλοδαπών το βράδυ της περασμένης Δευτέρας στην Πλατεία Σαρόκου, ενός από τα κεντρικότερα -τουριστικά σημεία της πόλης.\nΕπιπλέον, η απομάκρυνση του Αστυνομικού Τμήματος από την πόλη της Κέρκυρας δυσχεραίνει την πρόσβαση των κατοίκων της πόλης σε αυτό, ενώ, αυτονόητα, αυξάνει τον χρόνο επέμβασης των αστυνομικών δυνάμεων προς το κέντρο της πόλης σε περιπτώσεις έκτακτων συμβάντων.\n1. Με ποιο σκεπτικό αποφασίσθηκε η μετεγκατάσταση του Αστυνομικού Τμήματος Κέρκυρας εκτός αστικού ιστού;\n2. Πως διασφαλίζεται η επαρκής και σε διαρκή βάση αστυνόμευση της πόλης της Κέρκυρας (πεζές περιπολίες, ομάδα ΔΙΑΣ, ετοιμότητα οχημάτων κλπ.);


Τέλεια τοποθεσία βίλα, μόλις 300 μέτρα μακριά από την όμορφη μεγάλη παραλία της Γεωργιούπολη. Αυτό το νέο χτισμένο σπίτι 116 m2 προσφέρει πολλά ανοίγματα για να απολαύσετε τη θέα στη θάλασσα. Αυτό το κατάλυμα βρίσκεται σε ένα συγκρότημα με μόνο 4 ανεξάρτητες βίλες και σε ένα ιδιωτικό οικόπεδο 250m2 και περιλαμβάνει πισίνα και πολλά άλλα χαρακτηριστικά άνεσης. Πωλείται πλήρως επιπλωμένο ένα εξοπλισμένο όπως φαίνεται στις φωτογραφίες. Αυτή τη στιγμή χρησιμοποιείται ως ενοικίαση διακοπών με μεγάλη επιτυχία. Καλή επένδυση!\nΤιμή / τετρ.μέτρο €/m² 3.146,55\nΑριθμός εντολής: HAQOV_000100\nΑυτό το ακίνητο βρίσκεται στο Βρυσεσ, στο Χανιά (περιφέρεια Κρήτη).


ΣΠΑΘΗΣ: Κεφαλλονίτικο…πανετόνε και τυχερές βασιλόπιτες! | kefaloniapress.gr\nΣΠΑΘΗΣ: Κεφαλλονίτικο…πανετόνε και τυχερές βασιλόπιτες!\nΠέρυσι, οι φούρνοι ΣΠΑΘΗ παρουσίασαν για πρώτη φορά τη δική τους εκδοχή για το παραδοσιακό Ιταλικό τσουρέκι της Πρωτοχρονιάς, το πανετόνε. Το μοναδικό αυτό γλυκό έγινε ανάπαρστο από τους Κεφαλλονίτες !\nΗ επιτυχία του πανετόνε «ΣΠΑΘΗΣ» συνεχίζεται και εφέτος με πανετόνε υπέροχης γεύσης και γέμιση με κράμπερις! Μπορείτε να το κάνετε βασιλόπιτα αλλά σίγουρα θα το απολαύσετε και στο πρωινό σας με τον καφε, το τσάι ή την σοκολάτα σας! Πρωτοχρονιά ότι ώρα και αν ξυπνήσετε ένα γενναίο κομμάτι πανετόνε θα γλυκάνει την ημέρα σας και όλη τη χρονιά!\nΕυτυχισμένη και γλυκιά η νέα χρονιά!\nΚαι τυχερές Βασιλόπιτες!\nΕίτε παραδοσιακές, είτε με την αγαπημένη σας γεύση σοκολάτας, είτε σε σχήμα αστεριού οι βασιλόπιτες του ΣΠΑΘΗ θα σας φέρουν τύχη και γλυκειά απόλαυση το βράδυ της Πρωτοχρονιάς!


Deutsche Welle: Τα σενάρια για Grexit επιχειρούν αποπροσανατολισμό ψηφοφόρων – Alldaynews.gr\nDeutsche Welle: Τα σενάρια για Grexit επιχειρούν αποπροσανατολισμό ψηφοφόρων\nΤι διαβλέπει η Deutsche Welle σε ενδεχόμενο εκλογικής νίκης Τσίπρα. Ποιες εκτιμάται ότι θα είναι οι αντιδράσεις των πιστωτών και τα βήματα της επόμενης ημέρας\nΗ αντιπαράθεση για μια ενδεχόμενη έξοδο της Ελλάδας από το ευρώ γίνεται μόνο για να επηρεαστούν οι ψηφοφόροι. Ουδείς θέλει ένα Grexit. Σε περίπτωση νίκης, Τσίπρας και πιστωτές θα αναζητήσουν έναν έντιμο συμβιβασμό, εκτιμά σε ανάλυση που δημοσιεύει στον διαδικτυακό της τόπο η Deutsche Welle.\nΌπως σημειώνεται, “έχουμε ξαναδεί αυτό το έργο. Νίκη του ΣΥΡΙΖΑ διαγράφονταν και στις εκλογές του 2012. Ο πρόεδρός του, Αλέξης Τσίπρας, είχε υποσχεθεί, και τότε, το τέλος της λιτότητας. Στον προεκλογικό αγώνα ηγέτες ευρωπαϊκών χωρών από διαφορετικά πολιτικά στρατόπεδα, όπως η ‘Αγκελα Μέρκελ, ο Φρανσουά Ολάντ ακόμα και ο Μάριο Μόντι στήριξαν, τότε, τον Αντώνη Σαμαρά προειδοποιώντας ότι ενδεχόμενη νίκη του ΣΥΡΙΖΑ θα μπορούσε να οδηγήσει την Ελλάδα εκτός ευρώ. Δεν γνωρίζουμε κατά πόσο επηρεάστηκαν οι ψηφοφόροι το 2012 υπέρ ή κατά του Αντώνη Σαμάρα, ο οποίος σχημάτισε τελικά κυβέρνηση με τους όρους των πιστωτών να παραμένουν ως είχαν.\nΤο διακύβευμα των επικείμενων εκλογών είναι και πάλι το ελληνικό πρόγραμμα προσαρμογής. Για μια ακόμα φορά οι δημοσκοπήσεις δείχνουν προβάδισμα του ΣΥΡΙΖΑ. Η διαφορά με το 2012 είναι ότι η ευρωζώνη δεν απειλείται πλέον με αλυσιδωτές αντιδράσεις από τη μια χώρα της κρίσης στην άλλη. Τα τελευταία χρόνια η Ευρώπη έχει θωρακιστεί με δέσμη σημαντικών μέτρων και αποφάσεων, όπως πχ. η Τραπεζική Ένωση. Μόνο για το λόγο αυτό οι ευρωπαίοι πολιτικοί είναι σήμερα σε θέση να συζητούν εκ του ασφαλούς για ένα ενδεχόμενο Grexit, ενώ το 2010 το Βερολίνο θεωρούσε τη χορήγηση πακέτων στήριξης στην Ελλάδα χωρίς εναλλακτική. Όμως οι πιστωτές θα πρέπει να υπολογίζουν σε διαγραφή των δανείων σε περίπτωση εξόδου της χώρας από την ευρωζώνη, οπότε δεν μπορούν παρά να επιθυμούν την παραμονή της Ελλάδας. Πολλά συνηγορούν λοιπόν στο ότι ο Αλέξης Τσίπρας έχει δίκιο όταν υποστηρίζει ότι όσοι προειδοποιούν για Grexit θέλουν κυρίως να επηρεάσουν τους έλληνες ψηφοφόρους.\nΘα οδηγούσε την χώρα του εκτός ευρωζώνης ο Αλέξης Τσίπρας ως πρωθυπουργός;\nΤο σίγουρο είναι ότι αυτό δεν αποτελεί στόχο του αρχηγού της αξιωματικής αντιπολίτευσης. Ούτως ή άλλως η έξοδος μιας χώρας από την ευρωζώνη δεν προβλέπεται στις Ευρωπαϊκές Συνθήκες, παρά μόνο η έξοδος από την ΕΕ, διαμηνύει η Ευρωπαϊκή Επιτροπή. Όμως ο Αλέξης Τσίπρας το μόνο που επιθυμεί είναι η συνέχιση της οικονομικής βοήθειας χωρίς όμως λιτότητα. Οι πιστωτές ωστόσο δεν πρόκειται να αποδεχθούν κάτι τέτοιο, διότι δεν μπορούν ούτε να το εξηγήσουν στους φορολογούμενους, αλλά ούτε και στις υπόλοιπες χώρες της κρίσης οι οποίες τήρησαν τα συμπεφωνημένα.\nΣε περίπτωση νίκης του ΣΥΡΙΖΑ το πιθανότερο είναι οι πιστωτές να «ελαφρύνουν» τα βάρη που επωμίζεται σήμερα η Ελλάδα, ίσως με τη μορφή μιας νέας επιμήκυνσης, στην οποία είχε αναφερθεί ο πρώην ευρωπαίος επίτροπος Οικονομικών και Νομισματικών Υποθέσεων Όλι Ρεν σε συνέντευξή του στο γερμανικό περιοδικό Der Spiegel.\nΈνα τέτοιο βήμα θα είναι φυσικά αποτέλεσμα… «σκληρών διαπραγματεύσεων», τουλάχιστον προς τα έξω. Δεν θα ήταν άλλωστε η πρώτη φορά. Και έτσι δεν θα πληγεί το κύρος καμιάς πλευράς. Ο Αλέξης Τσίπρας θα μπορούσε να πει στους ψηφοφόρους του ότι απέσπασε κάτι και οι πιστωτές ότι τίποτα δεν άλλαξε στους όρους για τη χορήγηση στήριξης. Διότι ζητούμενο για όλες τις εμπλεκόμενες πλευρές είναι να αποφύγουν πολιτικές και οικονομικές «αναταράξεις» στην ευρωζώνη”, καταλήγει το άρθρο της Deutsche Welle.\nΑστυνομικός εκτός υπηρεσίας αυτοπυροβολείται στο στομάχι!![Video]\n‘Ενα από τα μεγαλύτερα μποτιλιαρίσματα που έχετε δει στην Ελλάδα λόγο χιονιά συνέβη στην …Κρήτη [video]


Οι 4 κινήσεις – κλειδί για φυσική ανόρθωση στήθους στο σπίτι | Lime+Life\nΟι 4 κινήσεις – κλειδί για φυσική ανόρθωση στήθους στο σπίτι\nΜε το πέρασμα των χρόνων, το γυναικείο στήθος χάνει σταδιακά τη σφριγηλότητά του και παρουσιάζει πτώση, κυρίως μετά τις διαδικασίες της εγκυμοσύνης και της γέννας.\nΗ πτώση αυτή είναι σαφώς εντονότερη στο πιο μεγάλο στήθος, με πολλές γυναίκες να αναρωτιούνται αν υπάρχει τρόπος να διατηρήσουν το στήθος τους στητό χωρίς το νυστέρι του πλαστικού χειρουργού. Η απάντηση είναι πως ναι, υπάρχει.\nΠρόκειται για μερικές πολύ στοχευμένες ασκήσεις οι οποίες απευθύνονται σε μικρές ηλικιακά αλλά και γυναίκες μετά τα 40 οι οποίες επιθυμούν να γυμνάσουν και τη συγκεκριμένη περιοχή προκειμένου να τη διατηρήσουν σε ικανοποιητικά επίπεδα παρά το πέρασμα του χρόνου.\nΗ διάσημη trainer Lucy Wyndham παρουσίασε τέσσερις ειδικά σχεδιασμένες ασκήσεις για φυσική ανόρθωση στήθους, οι οποίες μπορούν να εκτελεστούν κάθε ώρα της ημέρας ακόμα και από το σαλόνι τους σπιτιού μας.\nΕύκολες μα πολύ αποτελεσματικές, μας καλούν να τις δοκιμάσουμε και να αποκτήσουμε μία νέα fitness routine από την οποία δεν θα λείπουν οι προπονήσεις που στοχεύουν στην εκγύμναση αυτής της τόσο ιδιαίτερης περιοχής του γυναικείου κορμιού.\nΕίναι τόσο εύκολες που δεν υπάρχει περίπτωση να μην τις μάθεις απ’ έξω.\nΣε δύο εκτελέσεις δεν θα χρειάζεσαι καν να κοιτάζεις στην οθόνη του υπολογιστή σου!


Οι τροφές που δυναμώνουν τους μύες – iForm\nΑσκηση, γυμναστική, σπορ, διατροφή\nΑΘΛΗΤΙΣΜΟΣ & ΓΥΜΝΑΣΤΙΚΗ\nΑΘΛΗΤΙΣΜΟΣ & ΙΑΤΡΙΚΗ\nΜΟΙΡΑΣΟΥ ΤΗ ΓΥΜΝΑΣΤΙΚΗ ΣΟΥ\nΑριάνα σε φόρμα\nΠΡΟΤΑΣΕΙΣ – EVENTS\nFITNESS & SOCIAL MEDIA\nΑρχική / ΔΙΑΤΡΟΦΗ / Οι τροφές που δυναμώνουν τους μύες\nΞέρουμε ότι χρειαζόμαστε μια ισορροπημένη διατροφή για να έχουμε δυνατούς, υγιείς μυς. Μια διατροφή που να μας προσφέρει φυτικές ίνες, πρωτεΐνη καλής ποιότητας αλλά και υγιεινά λιπαρά. Προφανώς, η τακτική γυμναστική είναι απαραίτητη. Αλλά ποιες ακριβώς είναι οι τροφές που θα χρειαστούμε για να θρέψουμε τους μύες μας;\nΤα αμινοξέα της πρωτεΐνης επιτρέπουν στους μύες μας να αναδομηθούν μετά την γυμναστική, αλλά και να αναπτυχθούν σε μέγεθος. Επιλέξτε τροφές όπως το στήθος πουλερικών, τα ψάρια, τα φασόλια και τα αυγά.\nΔηλαδή υδατάνθρακες που δεν θα μας προσφέρουν άμεσα πολλή ενέργεια, η οποία θα ξοδευτεί εξίσου γρήγορα, όπως η ζάχαρη. Χρειαζόμαστε τροφές όπως οι γλυκοπατάτες, τα πράσινα λαχανικά, η βρώμη και η κινόα και φυσικά, τα φρούτα.\nΤο νερό είναι απαραίτητο για την σωστή λειτουργία των μυών μας, καθώς ακόμα και σε πολύ μικρό ποσοστό, η αφυδάτωση έχει πολύ κακές συνέπειες. Αν γυμνάζεστε αρκετά, θα χρειάζεστε και περισσότερο νερό, καθώς θα χάνετε και περισσότερο λόγω της εφίδρωσης.\nΤο μαγνήσιο είναι ένα μέταλλο που παίζει σημαντικό ρόλο στις κινήσεις των μυών, όπως και στην καρδιαγγειακή μας υγεία. Και θα το βρούμε σε αφθονία σε τροφές όπως τα δημητριακά ολικής άλεσης, τα πράσινα φυλλώδη λαχανικά, τα αμύγδαλα και τα κάσιους, τα αβοκάντο, τα φασόλια και ο σολομός.\nΌχι σε τροφές που βλάπτουν την καρδιά\nΗ καρδιά είναι επίσης μυς, και δεν πρέπει να το ξεχνάμε. Περιορίστε τις τροφές που περιέχουν κορεσμένα και τρανς λιπαρά, καθώς μπορούν να καταστρέψουν την υγεία της καρδιάς μας. Αποφύγετε τα προϊόντα ζαχαροπλαστικής, όπως και τα τηγανιτά ή επεξεργασμένα φαγητά, όπως τα αλλαντικά.\nΠρωτεΐνες: Τα 3 πιο συχνά λάθη που κάνουμε\nΔιαβάστε περισσότερα σχετικά με:\n21 σούπερ τροφές για να χτίσεις μυς\n- 16 Απριλίου 2018\nΣε πόσο καιρό χάνεις την αντοχή και την μυϊκότητά σου;\n- 31 Μαρτίου 2018\nΧαλάρωσε τους μύες σου μετά τη γυμναστική\n- 27 Μαρτίου 2018\nΈχεις γυμνασμένα πόδια; Διατηρείς ευκολότερα μυϊκή μάζα!\n- 19 Μαρτίου 2018\nΟι τροφές που δυναμώνουν τους μύες 31 Μαΐου 2018\nΦτιάξε σιδερένια μέση με την άσκηση…… 21 Μαΐου 2018\nΗ τροφή που δρα αντιγηραντικά 21 Μαΐου 2018\nΧόρεψε και κάψε λίπος 24 Μαΐου 2018\nΦτιάξε σιδερένια μέση με την άσκηση… Superman\nΗ τροφή που δρα αντιγηραντικά\nΚάνε εγγραφή, για να λαμβάνεις πρώτος τα νέα άρθρα!\nΜοιράσου τη γυμναστική σου!\nΑυτό είναι το κύριο νόημα αυτού του site:\nΝα μοιραστούμε εμπειρίες, γνώσεις και ιδέες\nγια να κρατηθούμε σε φόρμα.\nΣτείλε μας τις δικές σου!\nΕΠΙΚΟΙΝΩΝΗΣΕ ΜΑΖΙ MΑΣ\nMy form Blog\n© 2017 iForm. All Rights Reserved


Acta Antibes Βαρκελώνη\nDiputacio 394, Βαρκελώνη, Ισπανία\nΤο Acta Antibes είναι ξενοδοχείο με 6 ορόφους στην πόλη Βαρκελώνη που προσφέρει διαμονή 1250 μέτρα από Plaza Catalunya. Αυτό το ξενοδοχείο με σύγχρονο στιλ ανακαινίστηκε το 2005.\nΤο ξενοδοχείο βρίσκεται στην καρδιά της Βαρκελώνης και μόνο 10 λεπτά με τα πόδια από το σταθμό Estacio del Nord του τρένου. Απέχει περίπου 2 χλμ από το κέντρο της Βαρκελώνης.\nΟι επισκέπτες απολαμβάνουν 71 μοντέρνα δωμάτια που είναι καλά εξοπλισμένα με ανεξάρτητη ρύθμιση κλιματισμού, ασύρματο internet, αίθουσα αναμονής, φούρνο μικροκυμάτων και προσωπικό υπολογιστή. Όλα τα μπάνια προσφέρουν μπανιέρα, ντους και μπιντέ.\nΣτο ξενοδοχείο σερβίρεται πρωινό με μπουφέ από 07:30 to 10:30. Πλούσια ποικιλία πιάτων σερβίρεται στα Restaurante Parrilla Alfonsina και Las Mananitas, που βρίσκονται σε απόσταση 5 λεπτών με τα πόδια.\nΥπάρχει σταθμός του μετρό Monumental σε κοντινή απόσταση.\nΟι επισκέπτες θα εκτιμήσουν αποθήκευση αποσκευών, ανελκυστήρα και μηχανή αυτόματης πώλησης καθώς και αίθουσα συναντήσεων, γωνιά internet και φωτοτυπικό που θα χρησιμεύσουν για δουλειά.\nMasajes Orientales Hong Ze 1.1 χλμ\nEncants Barcelona 800 μ\nMayan Luxury Spa Barcelona 950 μ\nTeatre Nacional de Catalunya - TNC 700 μ\nHappy Parc - Pau Claris 1.1 χλμ\nArc de Triomf 900 μ\nPlaza Catalunya 1.2 χλμ\nNorma Comics 700 μ\nActa Antibes, Ισπανία\nHostel Strand Continental, Λονδίνο: ιστοσελίδα;\nΞενοδοχείο The Exhibitionist 5*, Λονδίνο: ιστοσελίδα;\nΞενοδοχείο Go Native Bridge 4*, Λονδίνο: ιστοσελίδα;\nΠανδοχείο Glorydale 2*, Λονδίνο: ιστοσελίδα;\nΣπίτι διακοπών The Old Shoemaker's Shop, Λονδίνο: ιστοσελίδα;\nΜοτέλ Harbour City Motor 3*, Ουέλλινγκτον: ιστοσελίδα;\nBed and Breakfast Les Dames Du Lac 5*, Μοντ Τρεμπλάν: ιστοσελίδα;\nΞενοδοχείο Super 8 Tongzhou Materials University Station 3*, Πεκίνο: ιστοσελίδα;\nΞενοδοχείο Castle - Mgallery By Sofitel 4*, Γουίνσδορ: ιστοσελίδα;\nΒίλα Hello Villa, Βουκουρέστι: ιστοσελίδα;\nΔιαμέρισμα Gran Via By Forever, Μπιλμπάο: ιστοσελίδα;\nΘέρετρο Mitsis Laguna & Spa 5*, Ανισσαράς: ιστοσελίδα;\nΞενοδοχείο Elina 3*, Ρέθυμνο: ιστοσελίδα;\nΞενοδοχείο ξενοδοχείο όμηρος 3*, Αθήνα: ιστοσελίδα;\nΞενοδοχείο Beach 5*, Φόδελε: ιστοσελίδα;\nΞενοδοχείο The Greek Islands, Περίσσα: ιστοσελίδα;


Μετά από 22χρόνια φοβερή αποκάλυψη για την δολοφονία του 2pac (pics & vids)\nΑρχική Διεθνή Μετά από 22χρόνια φοβερή αποκάλυψη για την δολοφονία του 2pac (pics &...\nΜπορεί να έχουν περάσει 21 χρόνια από την ημέρα που ο Tupac Shakur έπεφτε νεκρός από τις σφαίρες που δεχόταν στο Λας Βέγκας μετά τον πυγμαχικό αγώνα του Μάικ Τάισον με τον Μπρους Σέλτον, όμως οι θεωρίες συνωμοσίας καλά κρατούν… Σε τέτοιο σημείο μάλιστα που το A&E προχώρησε στην δημιουργία ενός ντοκιμαντέρ με τίτλο «Who Killed Tupac?», στο οποίο μιλάει ο αδελφός του, Mopreme Shakur.\nΣε αυτό λοιπόν, οι παραγωγοί παρουσίασαν στον αδελφό του, Mopreme Shakur ένα έγγραφο το οποίο δίνει… τροφή για νέα σενάρια. Και άδικα, καθώς ούτε λίγο, ούτε πολύ ο δικηγόρος πολιτικών δικαιωμάτων, Μπέντζαμιν Κραμπ έφεραν στην δημοσιότητα ένα έγγραφο, σύμφωνα με το οποίο το όπλο που σκότωσε τον αδελφό του βρέθηκε, αλλά ουδέποτε παραδόθηκε στην αστυνομία του Λος Άντζελες.\n«Θέλω να σου παρουσιάσω αυτό το έγγραφο από την αστυνομία του Λος Άντζελες, το οποίο είναι σοκαριστικό. Αυτό είναι απόρρητο. Αν αυτά που αναφέρει είναι αληθινά, τότε δεν ήθελαν ούτε εγώ, ούτε εσύ να το δούμε ποτέ. Βρήκαν ένα 40άρι κάλιμπερ, το οποίο έχει αναγνωριστεί πως είναι το όπλο που χρησιμοποιήθηκε για την δολοφονία του Tupac», του είπε ο Κραμπ, ρωτώντας τον αν έχει ενημερωθεί ποτέ για κάτι τέτοιο, λαμβάνοντας αρνητικά απάντηση.\nΟ δικηγόρος πολιτικών δικαιωμάτων, συνέχισε την ανάγνωση, λέγοντας: «Λόγω της ευαίσθητης φύσης του θέμα, η ανεύρεση του όπλου μπορεί να προκαλέσει συναγερμό και εγκληματικές συνωμοσίες, το έγγραφο αυτό δεν πρέπει να μοιραστεί στην αστυνομία του Λας Βέγκας».\nΣύμφωνα με αυτό λοιπόν ένα 40άρι κάλιμπερ ανακαλύφθηκε στον κήπο ενός πολίτη το 1998, ο οποίος το παρέδωσε στην αστυνομία. Δύο χρόνια αργότερα, συνολικά 3.800 όπλα που είχαν κατασχεθεί από την αστυνομία μεταφέρθηκαν στο τοπικό τμήμα του σερίφη του Λος Άντζελες, μεταξύ των οποίων ήταν και το συγκεκριμένο κάλιμπερ. Το 2006 τώρα, όταν ένας αστυνομικός ερευνούσε την δολοφονία του Notorious B.I.G, αναγνώρισε την διεύθυνση που βρέθηκε το όπλο ως το σπίτι που έμενε η κοπέλα ενός μέλους της συμμορίας Crips, με την οποία ήταν σε κόντρα ο 2pac και ζήτησε να γίνει βαλιστική έρευνα.\nΤο αποτέλεσμα ήταν αυτό που όλοι περίμεναν… Το όπλο αυτό είχε χρησιμοποιηθεί για την δολοφονία του γνωστού ράπερ…


Ακάθεκτοι οι Lakers του Ball | NBA Greece - SPORT 24\nΑΚΑΘΕΚΤΟΙ ΟΙ LAKERS ΤΟΥ BALL\nΔΗΜΟΣΙΕΥΤΗΚΕ: 16/07/2017 08:12\nΟ Lonzo Ball συγκέντρωσε πάλι πάνω του όλη την προσοχή αλλά οι Blue, Kuzma οδήγησαν τους Lakers στους "4" του Las Vegas Summer League.\nΣτο τρίτο παιχνίδι φόρεσε Nike (Kobe AD). Στο τέταρτο Adidas (James Harden). Σήμερα ήταν η σειρά της Under Armour και συγκεκριμένα της σειράς του Stephen Curry. Ο Lonzo Ball δεν έχει σταματήσει να συγκεντρώνει πάνω του τα βλέμματα στο summer league του Las Vegas. Είτε με τις εμφανίσεις του, είτε με τα παπούτσια που επιλέγει να φορέσει σε κάθε αγώνα.\nΌπως θα έχετε ήδη καταλάβει, όλα τα μάτια ήταν στραμμένα πάνω στο Νο. 2 του φετινού Draft στον τέταρτο προημιτελικό της ημέρας, στον οποίον οι Lakers κατάφεραν να επικρατήσουν των Nets με 115-106 και να προκριθούν στους "4" του Las Vegas Summer League, όπου τους περιμένουν οι αήττητοι Mavericks του Dennis Smith Jr. Ο Lonzo Ball γέμισε πάλι τη στατιστική, καθώς είχε 14 πόντους, 9 ριμπάουντ, 7 ασίστ σε 34 λεπτά, μόνο που αυτή τη φορά οι πρωταγωνιστές ήταν άλλοι για την ομάδα του Los Angeles.\nΟ Vander Blue, MVP της χρονιάς στη G-League, σημείωσε 27 πόντους με 10/16 σουτ, ενώ ο Kyle Kuzma, αποκαλύψη του summer league, πρόσθεσε άλλους 26 πόντους με 10/19 σουτ. Ο Matt Thomas είχε ακόμα 17 πόντους και 8 ριμπάουντ για τους Lakers, την ώρα που οι Caris LeVert (23 πόντοι), Spencer Dinwiddie (22 πόντοι), Rondae Hollis-Jefferson (15 πόντοι, 13 ριμπάουντ) κουβαλούσαν τους Nets.\nΔεν χάνουν οι Mavericks\nΤο Dallas μοιάζει να μην έχει αντίπαλο αυτό το καλοκαίρι! Οι Mavericks έκαναν περίπατο απέναντι στη Βοστώνη, τη νίκησαν με 91-74 και προκρίθηκαν δια περιπάτου στους “4” του summer league. Αυτή ήταν η 10η νίκη σε ισάριθμους αγώνες στα φετινάsummer leagues για τους Mavs, οι οποίοι προηγήθηκαν ακόμα και με 28 πόντους διαφορά στο δεύτερο ημίχρονο, έχοντας πρωταγωνιστές τους Yogi Ferrell (20 πόντοι, 5 ασίστ), Nicolas Brussino (18 πόντοι).\nΕλάχιστα αγωνίστηκε αυτή τη φορά ο σταρ του summer league, ο Dennis Smith Jr., που είχε μόνο 3 πόντους με 1/6 σουτ σε 15 λεπτά, ενώ από την πλευρά των Celtics δεν αγωνίστηκαν λόγω τραυματισμών οι Jason Tatum, Jaylen Brown και Ante Zizic.Κάπως έτσι οι πρώτοι σκόρερς των “κελτών” ήταν οι Rosco Allen (12), Scott Wood (10) και Terran Petteway (10).\nΠροχωρούν οι Blazers\nΟ Jake Layman ήταν ο απόλυτος πρωταγωνιστής στον προημιτελικό μεταξύ του Portland και του San Antonio. Ο 23χρονος φόργουορντ πέτυχε 13 από τους 23 πόντους του στην τέταρτη περίοδο, μάζεψε 7 ριμπάουντ και οι Blazers νίκησαν τους Spurs94-87. Πολύ καλοί ήταν επίσης και οι Caleb Swanigan (16 πόντοι, 9 ριμπάουντ), R.J. Hunter (16 πόντοι, 5 ασίστ) από τοPortland, το οποίο θα αντιμετωπίσει το Memphis στον σημερινό ημιτελικό.\nΣτην αντίπερα όχθη, ο Derrick White, επιλογή των Spurs στον 1ο γύρο του φετινού Draft, ήταν αυτός που ξεχώρισε με 20 πόντους ερχόμενος από τον πάγκο. Αντιθέτως, στα ρηχά έμεινε αυτή τη φορά ο πρώτος σκόρερ του Las Vegas summer league. O Bryn Forbes πέτυχε μόνο 13 πόντους με 2/8 σουτ και αποβλήθηκε με φάουλ στο 34'.


Στούντιο Τάμπα - Airbnb\nΞενώνας ως ολόκληρος χώρος. Οικοδεσπότης: Tina\nΌλα όσα θα χρειαστείτε περιλαμβάνονται σε αυτό το ιδιωτικό στούντιο 333 τετραγωνικών μέτρων, απλά πάρτε μαζί σας τα προσωπικά σας αντικείμενα. Ο καφές περιμένει να παρασκευαστεί. Χαλαρώστε. Αυτή είναι μια ήσυχη γειτονιά που απέχει 5 λεπτά με το αυτοκίνητο από το κέντρο της πόλης και το υπέροχο νέο Riverwalk. Βρισκόμαστε κοντά στους κήπους Busch και το Πανεπιστήμιο της Νότιας Φλόριντα και μόλις λίγα λεπτά από το Στάδιο της Τάμπα, το Πανεπιστήμιο Τάμπα, το Ενυδρείο της Φλόριντα και τον ζωολογικό κήπο Tampa στο πάρκο Lowry.\nΑρκετές παραλίες βρίσκονται σε μικρή απόσταση με το αυτοκίνητο. Άτομα από όλα τα υπόβαθρα είναι ευπρόσδεκτα εδώ.\nΤο στούντιό σου είναι ιδιωτικό και ξεχωριστό από τον δικό μου χώρο. Οι επισκέπτες έχουν πρόσβαση στο πλυντήριο στον χώρο μου κατόπιν αιτήματος για 2 φορτία την εβδομάδα, κατά προτίμηση κατά τις ώρες ηλιοφάνειας. Μια άλλη κλειδωμένη πόρτα μέσα είναι από την κουζίνα μου. Γι 'αυτό, ζητώ από τους επισκέπτες να ολοκληρώσουν γρήγορα το πλύσιμό τους από ευγένεια και από ενδιαφέρον.\nHDTV 24" με Amazon Prime Video, Netflix, Roku\nΤάμπα - 7 διανυκτερεύσεις\n4,89 στα 5 αστέρια από 91 κριτικές\n4,89 · 91 κριτικές\nΤο στούντιο βρίσκεται μεταξύ MacDill και Habana, Gray και Kennedy, σε εξαιρετική τοποθεσία. Το κέντρο της Τάμπα απέχει μόλις 5 λεπτά με το αυτοκίνητο, 20 λεπτά με τα πόδια ή σε μικρή απόσταση με το λεωφορείο. Το αεροδρόμιο απέχει περίπου 10 λεπτά με το αυτοκίνητο. Το SoHo District απέχει μόλις 3 τετράγωνα και το στάδιο Tampa απέχει λιγότερο από 10 λεπτά. Το υπέροχο μεξικάνικο εστιατόριο θαλασσινών Miguels και πολλά άλλα εστιατόρια βρίσκονται σε απόσταση 6 λεπτών με τα πόδια.\nI like to grow organic veggies. I have a cute dog Jack and walk him daily along with taking him to dog parks a few times a week. I enjoy entertaining, cooking and traveling with my group of friends. We are planning a trip to Portugal next year and I hope to travel to Turkey as well. I am partially retired and provide wetland delineation and plant id workshops a few times a year.\nI like to grow organic veggies. I have a cute dog Jack and walk him daily along with taking him to dog parks a few times a week. I enjoy entertaining, cooking and traveling with…\nΜένω ακριβώς δίπλα και συνήθως είμαι εδώ. Ο καλύτερος τρόπος για να επικοινωνήσετε μαζί μου είναι με μήνυμα ή τηλεφωνική κλήση.\nΕξερευνήστε άλλες επιλογές μέσα και γύρω από την πόλη Tampa


Άγης Γήος: Μυστήρια της Ζωής\nΜυστήρια της Ζωής\n1. Επιστολή Feynman στη γυναίκα του μετά το θάνατό της, βλ. Εδώ\nΗ επιστολή γράφτηκε δεκαέξι μήνες μετά το θάνατο της γυναίκας του η οποία πέθανε σε ηλικία 25 ετών από φυματίωση, το 1945. Σφραγίστηκε και ανοίχτηκε μετά το θάνατo του Feynman το 1988.\nΣε λατρεύω, γλυκιά μου.\nΞέρω πόσο πολύ θα ήθελες να το ακούσεις - αλλά δεν το γράψω μόνο επειδή σου αρέσει - το γράφω γιατί με παρηγορεί να σου γράφω.\nΈχει περάσει τόσο πολύς καιρός από την τελευταία φορά που σου έγραψα - σχεδόν δύο χρόνια - ξέρω ότι θα με συγχωρήσεις γιατί καταλαβαίνεις πώς είμαι, πεισματάρης και πραγματιστής και θεωρούσα ότι δεν είχε νόημα να σου γράφω.\nΑλλά τώρα ξέρω, αγαπημένη μου γυναίκα, ότι είναι σωστό να κάνω αυτό που καθυστέρησα, που το έχω κάνει τόσες φορές παλιά.\nΘέλω να σου πω ότι σ 'αγαπώ. Θέλω να σε αγαπώ. Πάντα θα σε αγαπώ.\nΜου είναι δύσκολο να καταλάβω με το μυαλό μου τι σημαίνει να σε αγαπώ μετά το θάνατό σου - αλλά θέλω ακόμα να σε παρηγορώ και να σε νοιάζομαι - και θέλω να με αγαπάς και να με νοιάζεσαι.\nΘέλω να έχω προβλήματα να συζητώ μαζί σου - Θέλω να κάνω μικρά πράγματα μαζί σου. Δεν σκέφτηκα ποτέ μέχρι τώρα ότι θα μπορούμε να το κάνουμε αυτό.\nΤι πρέπει να κάνουμε. Αρχίσαμε να μαθαίνουμε να φτιάχνουμε ρούχα μαζί - ή να μαθαίνουμε κινέζικα - ή να πάρουμε έναν προβολέα.\nΔεν μπορώ να κάνω κάτι τώρα;\nΌχι, είμαι μόνος χωρίς εσένα, εσύ ήσουνα η «γυναίκα-ιδέα» και η έμπνευση σ΄όλες τις άγριες περιπέτειές μας.\nΌταν ήσουνα άρρωστη ανησυχούσες που δεν μπορούσες να μου δώσεις αυτό που ήθελες και νόμιζες ότι το χρειάζομαι.\nΔεν χρειαζόταν να ανησυχείς. Όπως σου έλεγα τότε δεν υπήρχε πραγματική ανάγκη, γιατί σε αγαπούσα με τόσο πολλούς τρόπους τόσο πολύ\nΚαι αυτό τώρα ισχύει ακόμη περισσότερο - δεν μπορείς να μου δώσεις τίποτα τώρα, μα σε αγαπώ τόσο πολύ που στέκεσαι εμπόδιο να πορευτώ να αγαπήσω κάποιον άλλο - αλλά θέλω να σταθείς εκεί.\nΕσύ, νεκρή, είναι τόσο πολύ καλύτερη από οποιονδήποτε άλλο ζωντανό.\nΞέρω ότι θα με διαβεβαιώσεις ότι είμαι ανόητος και ότι θέλεις να είμαι ευτυχισμένος και δεν θέλεις να είσαι στο δρόμο μου. Θα σε εκπλήττει το γεγονός ότι δεν έχω καν μια φίλη (εκτός από εσένα, γλυκειά μου), μετά από δύο χρόνια.\nΑλλά δεν μπορείς να βοηθήσεις σ΄αυτό, αγάπη μου, ούτε εγώ μπορώ - δεν το καταλαβαίνω αυτό - έχω γνωρίσει πολλά κορίτσια και πολύ όμορφα και δεν θέλω να μείνω μόνος - αλλά μετά δύο ή τρεις συναντήσεις όλα φαίνονται μάταια.\nΜόνο εσύ έχεις μείνει για μένα. Είσαι πραγματική.\nΑγαπημένη μου γυναίκα, σε λατρεύω.\nΑγαπώ τη γυναίκα μου. Η γυναίκα μου είναι νεκρή.\nΠαρακαλώ σύγχώρεσέ μου που δεν σου το ταχυδρόμησα αυτό - αλλά δεν ξέρω τη νέα σου διεύθυνση.\n2. Επιστολή Helen Keller στη Συμφωνική Ορχήστρα της Νέας Υόρκης, βλ. Εδώ\nH επιστολή στάλθηκε μετά την αναμετάδοση από το ραδιόφωνο της ένατης συμφωνίας του Μπετόβεν που παίχθηκε από τη Συμφωνική Ορχήστρα της Νέας Υόρκης το 1924.\nΈχω τη χαρά να είμαι σε θέση να σας πω ότι, αν και κουφή και τυφλή, πέρασα μια υπέροχη ώρα χθες το βράδυ ακούγοντας από το ραδιόφωνο την «Ενάτη Συμφωνία» του Μπετόβεν.\nΔεν θέλω να πω ότι "άκουσα" τη μουσική με την έννοια που την άκουσαν οι άλλοι άνθρωποι και δεν ξέρω αν μπορώ να σας κάνω να καταλάβετε πώς ήταν δυνατό για μένα να αντλήσω ευχαρίστηση από τη συμφωνία.\nΉταν μεγάλη έκπληξη για μένα.\nΕίχα διαβάσει στο περιοδικό μου για τους τυφλούς την ευτυχία που έφερνε το ραδιόφωνο στους τυφλούς παντού. Μου ήταν ευχάριστο να γνωρίζω ότι ο τυφλός είχε αποκτήσει μια νέα πηγή απόλαυσης, αλλά δεν ονειρεύτηκα ότι θα μπορούσα να έχω οποιοδήποτε μερίδιο στη χαρά τους.\nΧθες το βράδυ, όταν η οικογένειά μου άκουγε την υπέροχη απόδοσή σας της αθάνατης συμφωνίας, μου πρότεινε κάποιος να βάλω το χέρι μου στο δέκτη να δω αν θα μπορούσα να αισθανθώ κάτι από τις δονήσεις.\nΞεβίδωσε το καπάκι και άγγιξα απαλά το ευαίσθητο διάφραγμα.\nΠόση ήταν η έκπληξή μου να ανακαλύψω ότι μπορούσα να αισθανθώ, όχι μόνο τις δονήσεις, αλλά επίσης τον παθιασμένη ρυθμό, τον παλμό και την ώθηση της μουσικής!\nΟι αλληλένδετες και αναμιγνυόμενες δονήσεις από διαφορετικά όργανα με μάγεψε.Μπορούσα να διακρίνω τα κορνέτα, τα τύμπανα, τις βαθύτονες βιόλες και τα βιολιά να παίζουν σε εξαιρετική αρμονία, πώς ο υπέροχος ήχος από τα βιολιά έρεε και ξεχυνόταν πάνω από τους βαθύτερους τόνους των άλλων οργάνων!\nΌταν αναδύθηκε η ανθρώπινη φωνή σε αυτό το κύμα αρμονίας, το αναγνώρισα αμέσως ως φωνές. Ένιωσα το ρεφρέν να γίνεται όλο και πιο θριαμβευτικό, πιο εκστατικό, μέχρις ότου η καρδιά μου σχεδόν σταμάτησε.\nΟι φωνές των γυναικών έμοιαζαν με ενσάρκωση όλων των αγγελικών φωνών να συντρέχουν σε μια αρμονική πλημμύρα όμορφων ήχων που σε ενέπνεαν.\nΗ μεγάλη χορωδία έσφυζε στα δάχτυλά μου.Μετά όλα τα όργανα και οι φωνές μαζί ξεχύθηκαν - ένας ωκεανός ουράνιων δονήσεων - και έσβησαν μακριά όπως οι άνεμοι, όταν το άτομο έχει εξαντληθεί, καταλήγοντας σε ένα λεπτεπίλεπτο ντους από γλυκές νότες.\nΦυσικά, αυτό δεν ήταν «ακοή», αλλά ξέρω ότι οι ήχοι και οι αρμονίες μου μετέφεραν καταστάσεις μεγάλης ομορφιάς και μεγαλείου.\nΜου έγιναν, επίσης, αντιληπτοί, ή νόμισα ότι αντιλήφθηκα, τους απαλούς ήχους της φύσης που τραγουδούσαν στο χέρι μου - καλάμια να ταλαντεύονται, άνεμοι και κελάρυσμα ρυακιών.\nΠοτέ πριν δεν με είχε συνεπάρει τόσο πολύ μια ποικιλία αποχρώσεων δονήσεων.\nΚαθώς άκουγα, μέσα σε σκοτάδι και μελωδία, σκιά και ήχος να γεμίζει όλο το δωμάτιο, δεν με βοηθούσε να θυμηθώ ότι ο μεγάλος συνθέτης που διέχυσε μια τέτοια πλημμύρα γλυκύτητας στον κόσμο ήταν κουφός, όπως και εγώ.Θαύμασα τη δύναμη του πνεύματος του, με την οποία μέσα από τον πόνο του διέχυσε τέτοια χαρά για τους άλλους - και καθόμουνα εκεί, αισθανόμενη με το χέρι μου την υπέροχη συμφωνία που ξεχύθηκε σαν θάλασσα στις σιωπηλές ακτές της ψυχής του και της δικής μου.\nΕπιτρέψτε μου να σας ευχαριστήσω θερμά για όλη την απόλαυση που η όμορφη μουσική σας έχει φέρει στο σπιτικό μου και σε μένα.\nΘέλω επίσης να ευχαριστήσω τον σταθμό WEAF για τη χαρά που μεταδίδουν στον κόσμο.\nΜε τους θερμούς μου χαιρετισμούς και τις καλύτερες ευχές μου\nΕκλογικοί καταναγκασμοί και εκπαίδευση - Κοινωνία ...


Γκρινιάρης μια ζωή: 22/9 Ευρωπαϊκή ημέρα χωρίς αυτοκίνητο - London Freewheel\nPosted by Γκρινιάρης at 2:06 pm\nΠολύ καλή η διοργάνωση και έχει οργανωθεί πολύ καλά.Περιμένω φοτογραφίες...Καλά να περάσεις.\nΚαλή η προσπάθεια, αλλά, πού χώρος στην Αθήνα για ποδηλασία;;;;;;\n~~A~~, αν τελικά πάω, σίγουρα θα πάρω και φωτογραφική.\nSeaina, έλα, μην ακούω τώρα δικαιολογίες. Εντάξει, δεν είπαμε να γεμίσει όλη η Αθήνα ποδηλατόδρομους, στην Κυψέλη και στου Ζωγράφου που είναι λόφοι. Αλλά υπάρχουν ωραιότατες, πιο επίπεδες περιοχές, που με το σωστό σχεδιασμό οι κάτοικοι της περιοχής θα μπορούσαν να χρησιμοποιούν το ποδήλατο για κοντινές μετακινήσεις, πχ για να πας στο μετρό λίγες εκατοντάδες μέτρα πιο κάτω, ή για να πας στην πλατεία για καφέ. Πόσοι παίρνουν αμάξι γι' αυτές τις μετακινήσεις;;;\nΠάντως είναι περίεργο και απορίας άξιο που σε όλη την Ευρώπη αυτή η μέρα "γιορτάζεται" στις 22 του μηνός, ενώ στο Λονδίνο τις εκδηλώσεις τις έχουν προγραμματίσει για τις 23. Anyway! Αν πας εύχομαι να έχει καλό καιρό και να το ευχαριστηθείς και εννοείται ότι περιμένουμε και φωτογραφίες! Καλή ποδηλατάδα! :)\n21/9/07 11:31 pm\n38.000 ποδηλάτες?!! Παίρνω τη μηχανή και τρέχω!!!!!!!! (την φωτογραφική εννοώ)\n@ Seaina/Γκρινιάρης: Στο μετρό με ποδήλατο; Τι λες παιδί μου; Όλοι ξέρουμε ότι στο μετρό πας με το αυτοκίνητο, το οποίο και διπλο/τριπλοπαρκάρεις όσο πιο κοντά γίνεται στην είσοδο.\n@ Δανάη: Οι πιθανές εξηγήσεις είναι δύο: πρώτον, είναι Άγγλοι και συνεπώς τα κάνουν όλα ανάποδα, και δεύτερον, επειδή στο Λονδίνο κλείνουν πάρα πολλούς δρόμους, ίσως προτίμησαν την Κυριακή επειδή έχει λιγότερη κίνηση.\n22/9/07 12:00 am\n23/9/07 10:41 pm\nΚαλημέρα! Για καιρό το ποδηλατό μου ήταν στην εξώπορτα του σπιτιού και σκονιζόταν! Αποφάσισα πριν από κανά μήνα να το φτιάξω για να αρχίσω να το χρησιμοποιώ! Όπως και έγινε... Αν εξαιρέσουμε την άθλια φυσική μου κατάσταση (ναι γκρινιάρη, το κάπνισμα φταίει, το ξέρω!), φοβήθηκα! Παρόλο που δεν βγήκα στην Κηφισίας και ήμουν σε μικρά δρομάκια, οι οδηγοί -σαν να το έκαναν επίτηδες ένα πράγμα- με είχαν σαν στόχο! 3.000 points αν πατήσουμε την κοπελιά στο ποδήλατο! Τρομοκρατήθηκα από την τρομερή έλλειψη στοιχειώδους σεβασμού απέναντι στον ποδηλάτη...\nΖηλεύω την συμπεριφορά των Άγγλων!\nΑλλά που θα μου πάει.. Θα ανέβω και εγώ!


Πέντε πράγματα που μπορείτε να κάνετε όταν το μωρό σας κοιμάται (vid) - Mothersblog.gr\nΠέντε πράγματα που μπορείτε να κάνετε όταν το μωρό σας κοιμάται (vid)\n10 Ιουλ 2019\tΟΙΚΟΓΕΝΕΙΑ\nΔεν είναι μόνο οι δουλειές που προέχουν.\nΟι περισσότεροι γονείς μόλις καταφέρουν να βάλουν το μωρό για ύπνο, σπεύδουν να εκμεταλλευτούν το χρόνο που έχουν προκειμένου να κάνουν τις δουλειές που δεν προλαβαίνουν να κάνουν όταν είναι ξύπνιο.\nΑν είστε κι εσείς νέοι γονείς με μωρό στο σπίτι , τη επόμενη φορά που θα κοιμηθεί, εκμεταλλευτείτε το χρόνο για άλλα πράγματα. Όπως:\nΟι περισσότεροι πιθανόν να σας συμβουλεύουν κάθε φορά που κοιμάται το μωρό να κοιμάστε κι εσείς μαζί του. Επειδή όμως δεν το έχουν όλοι με τον ύπνο οποιαδήποτε στιγμή, μπορείτε να ξαπλώσετε και να χαλαρώσετε στον καναπέ ή το κρεβάτι, διαβάζοντας ή ακούγοντας μουσική.\nΜιλήστε στο τηλέφωνο φίλους ή συγγενείς\nΕιδικά οι πρώτοι μήνες με το μωρό είναι αρκετά δύσκολοι καθώς το πρόγραμμα είναι συνεχές και επαναλαμβανόμενο. Συνήθως, δεν προλαβαίνετε να μιλήσετε με άνθρωπο, γι΄αυτό με την πρώτη ευκαιρία, μιλήστε με φίλους σας που δεν βλέπετε όσο συχνά θα θέλατε ή καλέστε για έναν γρήγορο καφέ τη γειτόνισσά σας.\nΑσχοληθείτε με το μεγαλύτερο παιδί σας\nΑν ήδη υπάρχει ένα παιδί στην οικογένεια θα πρέπει να βρείτε έξτρα χρόνο για να ασχοληθείτε μαζί του. Δεν αρκεί να του μαγειρεύετε και να του λέτε να παίξει. Πρέπει να κάνετε πράγματα μαζί, για να νιώσει ότι δεν το παραμελείτε.\nΣυνήθως, όταν καταφέρετε να καθίσετε στον καναπέ μετά από μια κουραστική μέρα για να παρακολουθήσετε μια ταινία σας παίρνει ο ύπνος. Την επόμενη φορά λοιπόν που το μωρό θα κοιμηθεί, βάλτε να δείτε το αγαπημένο σας σήριαλ ή μια ταινία που εδώ και πολύ καιρό δεν καταφέρατε να δείτε.\nΜπορεί να ακούγετε ανόητο, όμως, όταν το μωρό κοιμάται είναι τόσο γαλήνιο που ήρεμο που θα θέλετε αυτή την εικόνα να την έχετε για πάντα χαραγμένη στο μυαλό σας. Απαθανατίστε τη στιγμή καθώς το μωρό σας θα μεγαλώσει και ο χρόνος δεν ξαναγυρνάει πίσω.\nΑξίζει να παρακολουθήσετε το βίντεο που ακολουθεί για να δείτε από την πλευρά του πατέρα αυτή τη φορά, τι άλλο μπορείτε να κάνετε όταν το μωρό κοιμάται:\nΌλα όσα πρέπει να έχετε στην τσάντα αλλαξιέρα του μωρού σας (pics)\nΠασίγνωστη ηθοποιός ανακοίνωσε το φύλο του μωρού της με ένα βίντεο που κανείς δεν περίμενε (vid)\nΒρεφικό δωμάτιο: Έτσι θα κάνετε eco-friendly το δωμάτιο του μωρού σας (vid)\nΜπάνιο μωρού: Απαντήσεις σε όλες τις ερωτήσεις που κάνουν οι γονείς\nΠΡΑΓΜΑΤΑ ΟΤΑΝ ΤΟ ΜΩΡΟ ΚΟΙΜΑΤΑΙ


Απίστευτο: Λόγω της πανδημίας, η σιδηροδρομική αγορά στη Μεγάλη Βρετανία επέστρεψε στο 1872! - Metaforespress\nΑναμφισβήτητα, η πανδημία επέφερε σημαντικό πλήγμα στις επιβατικές μεταφορές και ειδικά, σε χώρες με προηγμένα μεταφορικά δίκτυα.\nΜια από αυτές είναι η Μεγάλη Βρετανία, με τον κρατικό φορέα «Γραφείο για τον Σιδηρόδρομο και τους Αυτοκινητόδρομους» (Office of Rail and Road) να δημοσιεύσει δελτίο Τύπου, σύμφωνα με το οποίο τα σιδηροδρομικά ταξίδια την περίοδο 2020 – 21 (Απρίλιος 2020 – Μάιος 2021) ανήλθαν στα 388 εκατ. έναντι 1.739 εκατ. την περίοδο 2019 – 2020, αντιστοιχώντας στο 22%.\nΜάλιστα, τα συνολικά έσοδα από τους επιβάτες ανήλθαν στα 1,9 δισεκατομμύρια λίρες το 2020 – 21, σε σύγκριση με 10,4 δισεκατομμύρια λίρες το 2019 – 20.\nΑυτή η άνευ προηγουμένου μείωση αποδίδεται εξ ολοκλήρου στον αντίκτυπο της πανδημίας.\nΑνά φορέα, οι τρεις φορείς εκμετάλλευσης υπηρεσιών στην ευρύτερη περιοχή του Λονδίνου ήταν οι μόνοι που «διασώθηκαν» σε κάποιο βαθμό.\nΟι TfL Rail (32,5%), London Overground (31,8%) και c2c (31,7%) ήταν οι φορείς που κατέγραψαν τουλάχιστον το 30% των ταξιδιών που πραγματοποιήθηκαν το 2019 – 20.\nΟ Graham Richards, Διευθυντής Σχεδιασμού και Απόδοσης του Γραφείου δήλωσε:\n«Αυτή η άνευ προηγουμένου πτώση του αριθμού των επιβατών, η χαμηλότερη ετήσια πτώση, είχε σαφώς αντίκτυπο τόσο στη χρήση των σιδηροδρόμων, όσο και στα έσοδα από εισιτήρια.\nΠαρ ‘όλα αυτά, πρόσφατες εκτιμήσεις που δημοσίευσε το Υπουργείο Μεταφορών δείχνουν ότι η χρήση των σιδηροδρόμων έχει ανακάμψει στο 45% περίπου των επιπέδων πριν από το COVID μέχρι το τέλος Μαΐου 2021.\nΤο ORR συνεχίζει να εργάζεται στενά για να υποστηρίξει τη βιομηχανία και να βοηθήσει τους επιβάτες να επιστρέψουν στον σιδηρόδρομο με ασφάλεια».\nTags:ΣΙΔΗΡΟΔΡΟΜΙΚΗ ΑΓΟΡΑΣΙΔΗΡΟΔΡΟΜΙΚΕΣ ΜΕΤΑΦΟΡΕΣ\nΟ σιδηρόδρομος στην πρώτη γραμμή της “έξυπνης” και βιώσιμης κινητικότητας. Τα συμπεράσματα του Συμβουλίου της ΕΕ


Το παρασκήνιο των αποφάσεων για τον κατώτατο μισθό και οι επόμενες κινήσεις Μητσοτάκη για νέους - ακρίβεια - 4press.gr\nΤο παρασκήνιο των αποφάσεων για τον κατώτατο μισθό και οι επόμενες κινήσεις Μητσοτάκη για νέους – ακρίβεια\nΜε μία εμπροσθοβαρή κίνηση, οι λεπτομέρειες της οποίας “κλείδωσαν” σε ένα ραντεβού που επισπεύστηκε κατά μία εβδομάδα, ο πρωθυπουργός τοποθέτησε ακόμα μία ψηφίδα στη στρατηγική τόνωσης του κοινωνικού προφίλ της κυβέρνησης, σε μία περίοδο ισχυρών αναταράξεων στους προϋπολογισμούς εκατομμυρίων νοικοκυριών.\nΟι ανακοινώσεις για τη δεύτερη, μέσα στην τρέχουσα χρονιά, αύξηση του κατώτατου μισθού, ο οποίος από την 1η Μαΐου θα φτάσει από τα 663 στα 713 ευρώ, έχουν στόχο την αλλαγή κλίματος, ενόψει και της εορταστικής πασχαλινής περιόδου, αποτελώντας, παράλληλα, την υλοποίηση μίας ακόμα κυβερνητικής δέσμευσης, με τα μηνύματα του κ. Μητσοτάκη να κινούνται προς τρεις κατευθύνσεις:\n-Πρώτον προς τους εργαζομένους, μέσα από την επισήμανση της συνεχούς στήριξης, η οποία εδράζεται στο κομβικό αφήγημα της “ανάπτυξης για όλους”, όπως συνηθίζει να επισημαίνει ο πρωθυπουργός.\n“Τώρα είναι η ώρα των εργαζόμενων. Και πρώτα των χαμηλόμισθων. Γιατί ποτέ δεν οραματίστηκα μια οικονομία με συγκριτικό της πλεονέκτημα τις χαμηλές απολαβές. Αντίθετα, δεσμεύτηκα για πολλές και καλοπληρωμένες δουλειές… Και, πράγματι, η ανεργία ήδη μειώνεται με ταχύτατους ρυθμούς.\nΜέσα σε 33 μήνες έχει υποχωρήσει 5 ολόκληρες μονάδες, παρά τις αλλεπάλληλες κρίσεις που μεσολάβησαν. Ταυτόχρονα, έχουν ληφθεί πολλά μέτρα υπέρ της εργασίας. Όπως τα νέα προγράμματα του ΟΑΕΔ. Η Ψηφιακή Κάρτα. Η προστασία στους ταχυμεταφορείς. Οι γονικές άδειες. Και το πλαίσιο για την εργασία εξ αποστάσεως”, σημείωσε, στο τηλεοπτικό του μήνυμα προς τους πολίτες.\n-Δεύτερον προς τις επιχειρήσεις, προκειμένου να αρθούν και αυτές στο ύψος των περιστάσεων και να στηρίξουν τους απασχολούμενους, φροντίζοντας για την αξιοπρέπειά τους. “Τώρα είναι η σειρά να ενισχυθεί το μικρότερο εισόδημα και αυτό κάνουμε. Με μία κίνηση που την απαιτεί η κατάσταση. Που την αξίζουν οι εργαζόμενοι.\nΚαι που την αντέχουν οι επιχειρήσεις. Γιατί αυτή η σημαντική μεταβολή στο βασικό μισθό αυξάνει και το επίδομα ανεργίας κατά 31 ευρώ κάθε μήνα. Αποτελεί, παράλληλα, και ένα κάλεσμα προς τους εργοδότες να κινηθούν ανάλογα και προς τις άλλες κατηγορίες μισθωτών. Άλλωστε, τον Ιούνιο η Πολιτεία προχωρά και σε νέα μείωση των εισφορών κατά μισή μονάδα.\nΣειρά, λοιπόν, έχουν και εκείνοι να σταθούν δίπλα στους υπαλλήλους τους…Κάθε αύξηση δεν πρέπει να επιβαρύνει ούτε την ανταγωνιστικότητα, ούτε το κόστος, ιδίως των μικρών επιχειρήσεων, που το μετατρέπουν σε αντικίνητρο για νέες προσλήψεις. Η αλήθεια είναι, όμως, ότι οι επιχειρήσεις έχουν στηριχθεί πολύ από την κυβέρνηση. Με λιγότερους φόρους και εισφορές.\nΜε ρευστότητα μέσω της Επιστρεπτέας Προκαταβολής. Αλλά και με τις πρόσφατες επιδοτήσεις για την κάλυψη του ενεργειακού κόστους”, ανέφερε ο πρωθυπουργός.\n-Τρίτον προς τις Βρυξέλλες, αλλά και τις διεθνείς αγορές ότι η χώρα και η κυβέρνηση θα συνεχίζουν να πορεύονται στη λογική της ισορροπίας ανάμεσα στη στήριξη και στη διατήρηση της υγειονομικής ασφάλειας. “Πρόκειται για επιλογή που περιλαμβάνει πολλές παραμέτρους.\nΌπως, συνεπώς, μία οικογένεια διαχειρίζεται το σήμερα χωρίς να διακινδυνεύει το αύριο των μελών της, έτσι και η κυβέρνηση καλείται να ισορροπεί. Ανάμεσα στις παροδικές ανάγκες του παρόντος και στις εθνικές υποχρεώσεις του μέλλοντος”, ήταν η χαρακτηριστική αποστροφή του κ. Μητσοτάκη.\nΗ κίνηση της δεύτερης αύξησης του κατώτατου μισθού είναι, όπως επισημαίνουν κυβερνητικά στελέχη, η απαρχή του επόμενου κύκλου των ανακοινώσεων για τη θωράκιση νοικοκυριών και επιχειρήσεων, μπροστά στη μέγγενη της ακρίβειας και των ανατιμήσεων.\nΗ Αθήνα αναμένει τα σήματα που θα εκπέμψουν οι Βρυξέλλες στο μέτωπο που συνηθίσαμε να αποκαλούμε “κοινές απαντήσεις, σε ένα κοινό ευρωπαϊκό πρόβλημα”, δημιουργώντας, ταυτόχρονα, τις δικές της παραμέτρους στο εθνικό σχέδιο αντιμετώπισης της κρίσης, το οποίο δεν αποκλείεται να ανακοινωθεί ακόμα και στο υπουργικό συμβούλιο της 29ης Απριλίου.\nΤην ίδια στιγμή, πληροφορίες φέρνουν τον πρωθυπουργό να αναλύει, από το βήμα του 14ου Συνεδρίου της Νέας Δημοκρατίας, την πολιτική στήριξης των νέων μέσα από κινήσεις που σχετίζονται με την αγορά κατοικίας.\nΤο παρασκήνιο της απόφασης για τον κατώτατο\nΠαρά το γεγονός ότι οι πληροφορίες ήθελαν τις ανακοινώσεις για τη νέα αύξηση του κατώτατου μισθού να πραγματοποιούνται στο προσεχές και αμέσως μετά το Πάσχα υπουργικό συμβούλιο, οι εξελίξεις… έτρεξαν με την ολοκλήρωση της διαβούλευσης.\nΟ κ. Μητσοτάκης, νωρίς χθες το πρωί, κάλεσε στο Μέγαρο Μαξίμου τον υπουργό Εργασίας, Κωστή Χατζηδάκη. Το τετ α τετ πρωθυπουργού-υπουργού Εργασίας διήρκεσε σχεδόν μία ώρα, με την έξοδο του κ. Χατζηδάκη από το Μαξίμου να σηματοδοτεί και την αντίστροφη μέτρηση των κυβερνητικών ανακοινώσεων.


Η Στέλλα και το νεογέννητο κοριτσάκι χαίρουν άκρας, η μικρή όμως θα πρέπει να παραμείνει στην θερμοκοιτίδα, προκειμένου να βάλει το απαραίτητο βάρος. Η Αναστασία είναι εκστασιασμένη με το μωρό, γεγονός που φέρνει στον Ματθαίο έντονη αμηχανία και τεράστιο εκνευρισμό στην Στέλλα. Εν τω μεταξύ οι γονείς της Στέλλας έχουν μεταβεί στην Κρήτη και ένα απρόοπτο συμβάν κινδυνεύει να γίνει η αιτία για να αποκαλυφθεί όλο το ψέμα που έχουν στήσει η Στέλλα και ο Ματθαίος για τη σχέση τους.\nΗ ιδέα του Σήφη, για να καταφέρει την Στεφανία να συμπαθήσει την Πάολα φαίνεται να πετυχαίνει, παράλληλα βρίσκει το θάρρος και ανακοινώνει στον Παύλο τον γάμο που έχει κάνει, αφήνοντάς τον άναυδο. Ο Πάτροκλος φέρνει το σχέδιο του εις πέρας και η άτυχη κοπέλα, η Δανάη, είναι πλέον νεκρή. Από την άλλη ο Αστυνόμος Αρχοντάκης κάνει τα πάντα προκειμένου να βρεθεί η ευκαιρία να συλληφθεί ο Πάτροκλος. Η Δήμητρα, παραμένει κάθετη στη θέση της και παρά τις προσπάθειες της Μαρίνας, εκείνη την απορρίπτει για άλλη μια φορά με τα πιο σκληρά λόγια. Ο Διαμαντής έχει βάλει σκοπό να ανακαλύψει ποιος έκλεψε τις λίρες και ψάχνει τους πάντες, γι’ αυτό και τα ψέματα της Ρενάτα αποκαλύπτονται και τώρα η ζωή της βρίσκεται κίνδυνο.\nΗ απρόσμενη παρουσία των γονιών της Στέλλας στα Χανιά, αναγκάζει τον Ματθαίο να περάσει όλη τη νύχτα κρυμμένος κάτω από το τραπέζι της ταβέρνας, ενώ ο Αχιλλέας φαίνεται να διασκεδάζει την κατάσταση, εξοργίζοντας τον Ματθαίο. Στο μεταξύ ο Διαμαντής, καταρρακωμένος από την εξαπάτηση που δέχθηκε απ΄ τη Ρενάτα, την κυνηγάει με λύσσα, αποφασισμένος να πάρει πίσω τις λίρες. Η Δήμητρα, απαιτεί απ΄ τον Πάτροκλο να της δώσει πίσω τα λεφτά της, για να τα επιστρέψει στον Νεκτάριο. Κάτω από μεγάλη πίεση, αυτός αναγκάζεται να παραδεχτεί ότι τα χρησιμοποίησε για τοκογλυφίες, με αποτέλεσμα να την εξοργίσει ακόμα περισσότερο και να τον εγκαταλείψει. Η γέννηση του μωρού της Στέλλας, φαίνεται να έχει επηρεάσει σε υπερβολικό βαθμό την Αναστασία, η οποία προχωράει σε μια ενέργεια που τρομοκρατεί τον Ματθαίο, ο οποίος δεν ξέρει πλέον πώς να αντιμετωπίσει την κατάσταση.\nΟ Ματθαίος προσπαθεί αφ’ ενός να ηρεμίσει την Στέλλα που ωρύεται βλέποντας την Αναστασία να κρατάει πρώτη το μωρό στην αγκαλιά της κι αφ’ ετέρου επιχειρεί να συνεφέρει την Αναστασία απ’ τις επικίνδυνες σκέψεις της. Η ένταση που του ‘χει προκαλέσει η εξαφάνιση της Ρενάτας μαζί με τις λίρες, οδηγούν τον Διαμαντή σε λιποθυμικό επεισόδιο, ανησυχώντας τον Σήφη. Το ατύχημα της Δανάης, συγκλονίζει τον Αχιλλέα και τη Μελίνα και τους βάζει σε υποψίες μήπως την έβγαλε απ’ τη μέση ο Πάτροκλος. Την ίδια στιγμή, μαθαίνοντας η Δήμητρα ότι τα χρήματά της πήγαν σε τοκογλυφίες, έρχεται σε άγρια σύγκρουση με τον Πάτροκλο. Ο Ανδρέας, προτείνει στον Χρήστο ν’ αναλάβει τ’ αμπέλια του αδελφού του, βοηθώντας τον έτσι ν’ ανέβει στα μάτια της Αλίκης, η οποία έχει αμοληθεί στα μαγαζιά προσπαθώντας ν’ αλλάξει το λουκ της. Η Χρυσάνθη βοηθάει στο ν’ αποδεχτεί ο Παύλος κι η Αναστασία, την Πάολα ως γυναίκα πλέον του Σήφη. Κι ενώ ο Διαμαντής έχει βάλει λυτούς και δεμένους να ψάχνουν για την Ρενάτα, εκείνη την ίδια στιγμή συναντιέται με το άτομο-κλειδί που την κατεύθυνε στην ιστορία με τις λίρες.\nΗ Ρενάτα δίνει στην Χρυσάνθη, όλα τα ενοχοποιητικά στοιχεία που έχει βρει εις βάρος του Διαμαντή, σχετικά με τις τοκογλυφίες. Αυτή η μυστική συνάντηση όμως, κάνει τον Παύλο ακόμα πιο καχύποπτο απέναντι στην Χρυσάνθη, κατηγορώντας την για άλλη μια φορά ότι έχει παράλληλη σχέση. Η Χρυσάνθη νιώθοντας προσβεβλημένη του μιλάει για χωρισμό. Η Μελίνα και ο Αχιλλέας, προσπαθούν να σώσουν την κατάσταση, όταν ο Μηνάς αναφέρει την Αναστασία για σύντροφο του Ματθαίου κι όχι την Στέλλα, μπροστά στους γονείς της. Τότε είναι και που μαθαίνει, ότι ο Ματθαίος έχει αποκτήσει παιδί με τη Στέλλα και εξοργίζεται. Η Στέλλα, έχει τρελάνει τον Ματθαίο με τις εξωφρενικές της απαιτήσεις, ενώ η Αναστασία, εξαιτίας της αγάπης της γι’ αυτό το παιδί, προσπαθεί να κρατήσει τις ισορροπίες ανάμεσά τους. Ο Σήφης συνεχίζει το σχέδιο του για να φέρει την Στεφανία κοντά με την Πάολα, και οργανώνει μια "τυχαία" συνάντηση για τους 3 τους. Η Δήμητρα βρίσκει την κατάλληλη ευκαιρία και το σκάει από το σπίτι του Πάτροκλου. Όταν αυτός το αντιλαμβάνεται, βγαίνει εκτός εαυτού και την απειλεί φρικτά παράλληλα η Δήμητρα ζητάει από τον Νεκτάριο να συναντηθούν, όπου και του ανακοινώνει ότι τα 2 εκατομμύρια που πρέπει να του επιστρέψει, δεν υπάρχουν πλέον.\nΤο σχέδιο του Σήφη για την "γνωριμία" της Στεφανίας και της Πάολα, περνάει στην επόμενη φάση του, καθώς και οι τρεις βρίσκονται να ψαρεύουν δίπλα-δίπλα και ενώ ο Σήφης παριστάνει πως δεν γνωρίζει την Πάολα κι ότι η παρουσία της του είναι ενοχλητική. Στο μεταξύ, στην Κύπρο, η Δήμητρα παραδέχεται στον Νεκτάριο, ότι έχει δώσει τα χρήματα στον Πάτροκλο και ζητάει μια προθεσμία προκειμένου να του τα επιστρέψει. Στα Χανιά, ο Παύλος ετοιμάζεται να εγκαταλείψει τη Χρυσάνθη κι έτσι αυτή αναγκάζεται να του αποκαλύψει το σχέδιό της, με το οποίο κατάφερε να αρπάξει τις λίρες από τον Διαμαντή. Η Στέλλα βγαίνει από το μαιευτήριο και πάει να μείνει στο σπίτι της Μελίνας και του Αχιλλέα, τρελαίνοντάς τους για μια ακόμα φορά με τις υστερίες της. Όταν ο Αχιλλέας, σε μια βόλτα του στο λιμάνι, πέφτει πάνω στον Πάτροκλο, δεν καταφέρνει να συγκρατηθεί και αρχίζει να τον κυνηγάει…\nΑναρτήθηκε από pressmixer στις 18.6.17 Ετικέτες Μπρούσκο, Ant1